Holding Elektroprivrede RS ide ka centralizaciji | Trebinje Live\nHolding Elektroprivrede RS ide ka centralizaciji\nAutor:Predrag Klincov/Nezavisne Novine Foto:Google.ba\nNajavljena reorganizacija "Elektroprivrede RS" (ERS) u 2014. ići će u pravcu objedinjavanja postojećih zavisnih preduzeća u jednu do dvije kompanije sa neuporedivo većim potencijalom za investicije u izgradnju novih energetskih objekata, smatraju njeni akcionari i stručnjaci, pišu "Nezavisne novine".\nEkonomski eksperti kažu da sadašnja organizacija i upravljanje matičnim i 11 zavisnih preduzeća unutar mješovitog holdinga ERS ograničava optimalno korištenje njenih resursa.\nTržišna vrijednost tri hidroelektrane, dvije termoelektrane i pet distributivnih preduzeća iz sistema ERS na Banjalučkoj berzi iznosi oko 560 miliona KM, što je svega 15 odsto knjigovodstvene vrijednosti. Lani je osam zavisnih preduzeća ostvarilo dobit u zbirnom iznosu od 17 miliona KM, i ako se od toga oduzme ukupan gubitak preostala dva preduzeća od 9,5 miliona KM, dobijemo da je ukupan prinos na kapital svega 0,2 odsto, piše Nezavisne.\nEksperti ističu da postoje dva aspekta promjene pri čemu se jedan odnosi na obezbjeđenje efikasnije i racionalnije organizacije, a drugi na stvaranje uslova da se slobodna sredstva amortizacije i dio profita namijenjenog razvoju objedine u cilju finansiranja kapitalnih projekata.\nReorganizaciju ERS najavili su Željka Cvijanović, predsjednik Vlade RS, i Zoran Tegeltija, ministar finansija, govoreći o predstojećoj izradi ekonomske politike za 2014. godinu. Tegeltija je kazao da je procjena da je ERS organizaciono dosta usitnjena i da kao takva teško može da ispoštuje očekivanja za realizaciju velikih investicija.\nNa potrebu promjene organizacije ERS još prije dvije godine ukazao je Milorad Dodik, predsjednik RS, navodeći da je namjera stvoriti jedno pravno lice sa pravom na investiranje i mogućnosti da sa nivoa matičnog preduzeća upravlja investicijama na nižim lokalitetima.\nU Društvu za upravljanje Penzijskim rezervnim fondom (PREF) RS, drugom po veličini akcionaru ERS, vjeruju da bi reorganizacija tog sistema doprinijela efikasnijem poslovanju i time omogućila ostvarivanje većeg profita, što je u interesu svih akcionara.\n"Spajanjem svih preduzeća iz sistema ERS ili spajanjem pet proizvodnih preduzeća, dobili bismo respektabilnu kompaniju koja bi imala finansijske i kadrovske resurse da gradi nove kapacitete i finansira razvojne projekte velike vrijednosti. Pored toga, ne mislim da je nemoguće da se tako efikasno preduzeće, pored Banjalučke berze, listira i na berzi u Varšavi ili Londonu, što bi otvorilo nove mogućnosti da se kroz zaduživanje emisijom obveznica, ili dokapitalizacijom uz zadržavanje većinski državnog paketa, prikupi novac za finansiranje novih proizvodnih kapaciteta", kazao je Darko Lakić, direktor Društva za upravljanje PREF-om.\nPored reorganizacije, za razvoj elektroenergetskog sektora je, kako ocjenjuje, veoma važno da se socijalna politika izmjesti iz ERS u institucije koje se bave socijalnom politikom.\n"Mislim da nismo dovoljno bogato društvo da svi dobijaju subvencije kroz cijenu struje. Dakle, oni koji imaju mogućnosti treba da plaćaju cijenu energije koja omogućuje održiv razvoj tog sektora, dok se kroz socijalnu politiku treba omogućiti niža cijena energije za potrošače koji ne mogu platiti tržišnu cijenu", kazao je Lakić.\nZdravko Milovanović, stručnjak za elektroenergetski sektor i profesor na Mašinskom fakultetu u Banjaluci, kaže da je nezahvalno predviđati šta će promjena organizacije ERS donijeti bez uvida u predloženi model.\n"Centralizacija nosi svoje prednosti i mane. Sigurno je da bi objedinjavanje određenih jedinica i funkcija dovelo do ušteda i pojednostavilo odlučivanje u ERS, s tim da se i prema direktivama EU u oblasti energetike sistem mora razdvojiti, barem u finansijskom smislu, na proizvodni i distributivni dio", rekao je Milovanović.\nOn kaže da restrukturiranje energetskog sektora zahtijeva temeljnu analizu koja bi podrazumijevala i izmjene drugih zakona, napominjući da ne treba zanemariti ni interese lokalnih zajednica.\nMješoviti holding "Elektroprivrede RS" čine matično preduzeće u Trebinju, pet proizvodnih preduzeća - Hidroelektrane na Trebišnjici, HE na Drini i HE na Vrbasu, Rudnik i termoelektrana Ugljevik i RiTE Gacko, zatim, distributivna preduzeća "Elektrokrajina", "Elektrodoboj", "Elektrobijeljina", "Elektrodistribucija" Pale i "Elektrohercegovina", te Istraživačko-razvojni centar elektroenergetike (IRCE) iz Istočnog Sarajeva.\nTAGOVI: Privreda EPS HET


Poznati Nemac je došao do takvih podataka i rešio da ih kaže celom svetu, odnosno da neće biti cele sezone na travi (automatski da Đoković neće braniti trofej na Vimbldonu), a da će se sa tenisom nastaviti u oktobru.\nHordof je gostovao na podkastu portala "Tenisnet" i poručio kako ima informaciju da će posle Rolan Garosa, čelni ljudi otkazati Vimbldon. Takođe, poručio je da će "Frenč open" dobiti novi termin, dok to nije realno za jedini grend slem na travi.\n- Prema informacijama koje imam, možete da bude prilično ubeđeni da sezone na travi ove godine neće biti, rekao je Nemac.\nOve godine je Vimbldon trebalo da se igra od 29. juna do 12. jula, a organizatori su naveli da će u sledećoj nedelji doneti konačnu odluku zbog pandemije korona virusa.


Uhapšeni Sirijac osumnjičen za terorizam | Infomedia Balkan\nHronika | 22.Dec.2017 - 19:02 h\nUhapšeni Sirijac osumnjičen za terorizam\nDanska policija danas je uhapsila 30-godišnjeg Sirijca, sa prebivalištem u Švedskoj, zbog sumnje da je planirao da učestvuje u prošlogodišnjem neuspjelom terorističkom napadu u Kopenhagenu.\nNakon trosatnog saslušanja iza zatvorenih vrata, policija je saopštila da je taj 30-godišnji tražilac azila, kome nije navedeno ime, osumnjičen za planiranje terorističkog čina u novembru 2016. godine, prenosi AP.\nNapad je osujećen kada je njemačka policija uhapsila njegovog saučesnika, Dijaba Hadigaha, na graničnom prelazu sa Danskom i kod njega pronašla 17 hiljada šibica, 17 baterija, petarde, dva kuhinjska noža i šest voki-tokija.\nHadigah, takođe iz Sirije, osuđen je u Njemačkoj jula ove godine na zatvorsku kaznu od šest i po godina.\nVlasti su došle do zaključka da su njih dvojica planirali da ubiju ili povrede osobe na nepoznatoj lokaciji u Kopenhagenu, a potom detoniraju jednu ili više eksplozivnih naprava.\nAP navodi da je 30-godišnji neimenovani Sirijac uhapšen u četvrtak.\nNije jasno zašto je prošlo toliko vremena između planiranja napada i hapšenja. On će biti u pritvoru barem do 15. januara, dok policija sprovodi istragu.\nPrivredna komora Republike Srpske predstavila svoj prijedlog mjera\nU Sarajevu napadnuti aktivisti UDIK-a\nSlovenski premijer: Milijuni migranata čekaju da prijeđu Sredozemlje, situacija je ozbiljna


SVAKU DESETU NESREĆU SKRIVE PIJANI VOZAČI Ove godine u saobraćajkama poginula 101 osoba\nFoto: R.D./Klix / RAS Srbija\nU saobraćajnim nesrećama u Srpskoj u oktobru je život izgubilo devetoro ljudi, dok je teško povređeno 50, a lakše 223 osobe.\nPodaci Agencije za bezbednost saobraćaja Srpske pokazuju da je, od početka godine, saobraćajnim nezgodama ukupno poginula 101 osoba.\nU ovom periodu teško je povređeno 465, dok je lakše povrede u saobraćajkama pretrpelo 2.028 ljudi.Iz pomenute agencije više puta su naglasili da nivo bezbednosti saobraćaja u Srpskoj nije na zadovoljavajućem nivou. Poručili su da zakon treba mijenjati u pravcu pooštravanja kazni, odnosno, povećanja broja kaznenih bodova, oduzimanja vozačke na duži period u slučaju najtežih prekršaja, kao i oduzimanja vozila kao opasne stvari, piše Srskainfo.\n– Neprilagođena brzina uzrok je preko 50 odsto nesreća sa poginulima, te 44 odsto saobraćajnih nezgoda sa teško povređenim osobama. Oko 30 odsto ljudi pogine zbog sletanja vozila sa puta, dok svaku desetu saobraćajku skrive pijani vozači. Posebno zabrinjava podatak da u nesrećama sa smrtno stradalim licima svaki četvrti poginuli ima od 21 do 30 godina – naglašavaju u ovoj agenciji.


Međutim, oni koji su želeli da rade u ovom sektoru –više od 1.600 ljudi - takođe su dobili mogućnost da rade za kompaniju koja je u više zemalja u Evropi dobila priznanja za najboljeg poslodavca, čime se potvrđuje posvećenost Lidla ispunjavanju najviših standarda u pogledu uslova rada i razvoja zaposlenih.\nOvu reputaciju kompanija želi da održi i u Srbiji, i u skladu s tim opredeljenjem, svojim zaposlenima pruža radne uslove bolje od tržišnog proseka i značajnu podršku pri ostvarenju harmonije između privatne i poslovne sfere.\n- U pogledu učinka, vi možete imati i najmoderniju tehnologiju i optimizovane procese, ali ako nemate zadovoljne i motivisane zaposlene, rezultati će izostati - kaže Milena Dodig, rukovodilac sektora Ljudskih resursa u ovoj kompaniji.\n- U Lidlu, naša podrška zaposlenima se ne završava na rečima. Mi njihove potrebe i njihovo zadovoljstvo shvatamo izuzetno ozbiljno, jer smo svi mi, u poslu, kao i u privatnom životu, na prvom mestu, ljudi - ističe ona.\nU Lidlu Srbija postoji i posebno odeljenje Briga za zaposlene, čije je osnovno zaduženje povećanje zadovoljstva zaposlenih, motivacije i brige o njihovoj dobrobiti. Suzana Pavlović, koja vodi ovo odeljenje, kaže da je samo njegovo postojanje pravi dokaz Lidlove posvećenosti ljudima i dodaje:\n- Naši zaposleni dobijaju mnoštvo prilika za usavršavanje: besplatno učenje engleskog i nemačkog jezika, potrebne obuke dodatnog usavršavanja u inostranstvu, kao i pokrivene troškove sportskih aktivnosti, od učešća na domaćim ili maratonima u inostranstvu, do obezbeđenih sportskih grupa, poput odbojke ili fudbala. Radimo i na što većoj fleksibilnosti, pa smo za one pozicije kod kojih je to izvodljivo, već u isprobavanju mogućnosti rada od kuće jednom nedeljno - dodaje Pavlović.\nOsim plaćenog prekovremenog radnog vremena, za zaposlene na svim pozicijama - one u prodavnicama, Logističkom centru i Upravnoj zgradi – Lidl zaposlenima na rukovodećim pozicijama u prodaji, logistici i centrali na raspolaganje stavlja i službeni automobil, kao i brojne i sve popularnije obuke iz domena poslovnih veština. Sve otvorene pozicije u Lidlu Srbija možete pogledati na karijera.lidl.rs\nMilena Dodig, Rukovodilac sektora ljudskih resursa\nKompanija Lidl Srbija je od marta ove godine za sve svoje zaposlene uvela privatno zdravstveno osiguranje, pod jednakim uslovima za sve pozicije, kao dodatni nivo zdravstvene zaštite. Ono obuhvata besplatan sistematski pregled jednom godišnje, kao i preglede u vrednosti do 1.000 evra godišnje i mogućnosti da se koriste usluge privatnih ordinacija i laboratorija. Takođe, nedavno je povećana nadoknada za topli obrok, a kompanija svim zaposlenima garantuje 22 dana odmora godišnje.\nZaposleni u Lidlu dobijaju mnoštvo prilika za usavršavanje – od besplatnog učenja jezika, preko usavršavanja u inostranstvu, pa do pokrivanja troškova sportskih aktivnosti.\nREDOVI ISPRED AMBASADE Lakše do posla u Nemačkoj nego do radne vize


Besplatni lekarski pregledi za sportiste od 6 do 14 godina | Pančevo - 013 info\nBesplatni lekarski pregledi za sportiste od 6 do 14 godina\nPančevo, Pon, 07/03/2016 - 12:56\nFarkaš: Grad će finansirati preglede svih sportista koji ne ulaze u ovu kategoriju\nPANČEVO - Novim Zakonom o sportu, koji je stupio na snagu 16. februara 2016. godine predviđeno je da se lekarski pregledi za decu od 6 do 14 godina, sportiste u klubovima i drugim sportskim organizacijama koji se uključuju u organizovane sportske aktivnosti, finasiraju iz Fonda zdravstvenog osiguranja, pa roditelji i klubovi više neće snositi troškove redovnih lekarskih pregleda. Kako svaki sportista mora da obavi redovni lekarski pregled na svakih šest meseci da bi mogao da se takmiči, ova odredba Zakona će u velikoj meri olakšati funkcionisanje klubova, ali i olakšati bavljenje sportom deci čijim je roditeljima ovaj finasijski izdatak predstavljao veliki teret na kućni budžet.\nSama metodologija lekarskih pregleda kod specijalista sportske medicine se neće menjati u odnosu na dosadašnju praksu, koja uključuje i laboratorijske analize. Promena će biti u samoj proceduri, jer će svako dete za analize krvi i mokraće morati da ima Uput izabranog lekara. Kako bi olakšali čitavu proceduru i sprečili velike gužve u pančevačkom Domu zdravlja su doneli odluku da klubovi donesu spisakove sportista na Školsko ili Predškolsko odeljenje ove ustanove gde će izabrani lekari dece napisati upute, a zatim će ih predstavnik kluba na dan lekarskog pregleda podeliti svojim članovima. Pošto će sada svi lekarski pregledi biti obavljani u Domu zdravlja, zbog velikog broja sportista i klubova u našem gradu, klubovi će morati da unapred zakazuju lekarske preglede, kao bi svi sportisti na vreme, pred početak takmičenja, obavili preglede. Tokom perioda koji obuhvata besplatno obavljanje pregleda sportisti će obaviti 12 lekarskih pregleda na Odseku sportske medicine i četiri (predškolci, u trećem, petom i sedmom razredu) kod svog izabranog lekara u okviru obaveznih sistematskih pregleda. Ovi pregledi će pokrivati period od 6 meseci za bavljenje sportom, koji će važiti i za isti period bavljenja školskim sportom, tačnije deca uključenja u školske sportske aktivnosti neće morati da obave dodatan sistemaski pregled.\nTokom 2005. godine sportska medicina je skinuta sa Fonda zdravstvenog osiguranja što znači da su pregledi prestali da se finasiraju preko obaveznog zdravstvenog osiguranja dece. Od tada pa do stupanja na snagu novog Zakona o sportu Grad Pančevo je finansirao redovne lekarske preglede sportista u iznosu koji su klubovi, na osnovu broja dece, tražili. Član Gradskog veća zadužen za sport, Aleksandar Farkaš, predsednik Sportskog Saveza Pančevo, Darko Jovičić i specijalista sportske medicine u Domu zdravlja, dr Zoran Đurđev, apelovali su na roditelje da zarad sigurnosti i opšteg zdravlja svoje dece u buduće vode računa da njihovo dete obavi redovan lekarski pregled. Oni su dodali da će samo na ovaj način roditelji biti sigurni da dete može bezbedno da se bavi sportom, kao i da je čest slučaj da se ovim pregledima otkrivaju deformiteti kod dece (kriv kičmeni stub, ravni tabani, itd.), koji uz stučnu pomoć i pravilan rad mogu biti otklonjeni.\nPravo na finansiranje lekarskih pregleda imaće deca sportisti od momenta kada napune 6 godina do svog 14-tog rođendana. U toj grupi se nalazi i najveći broj dece koja su uključenja u organizovane sportske aktivnosti sport. Za sve sportiste koja nisu obuhvaćenji ovom zakonskom odredbom Grad će, kao i prethodnih godina, izdvojiti novac iz budžeta za pokrivanje troškovi njihovih lekarskih pregleda.


RTS :: Popović: Ohrabreni smo spremnošću Rusije da se uključi u dijalog\nPolitika Popović: Ohrabreni smo spremnošću Rusije da se uključi u dijalog\nPopović: Ohrabreni smo spremnošću Rusije da se uključi u dijalog\nutorak, 12. jun 2018, 16:54 -> 17:28\nMinistar za inovacije i tehnološki razvoj i lider SNP Nenad Popović čestitao je ruskom ambasadoru Aleksandru Čepurinu Dan Rusije i poručio da je srpski narod ohrabren spremnošću Rusije da se uključi u dijalog o rešavanju pitanja Kosova i Metohije.\nNenad Popović je istakao da bi uključivanje Rusije u dijalog o KiM bio garant očuvanja teritorijalnog integriteta i suvereniteta Srbije.\n"Rusija je danas ekonomski i vojno najmoćnija u svojoj novijoj istoriji. Predsednik Putin je do sada više puta pokazao da je najveći prijatelj i zaštitnik srpskog naroda", poručio je Popović u pisanoj izjavi.\nOn je naglasio da se Srbija nalazi pod velikim pritiskom zapadnih zemalja da legalizuje protivpravnu secesiju svoje južne pokrajine.\n"Na Srbiju se vrše ogromni pritisci da dozvoli da lažna drzava Kosovo postane član UN, kao i da sa tom lažnom državom bude potpisan pravno obavezujući dokument. Srpski narod to nikada neće dozvoliti", naveo je Popović.\nDodao je da je srpski narod zahvalan Rusiji na principijelnoj podršci u odbrani srpskih nacionalnih interesa na Kosovu i u Republici Srpskoj.\n"Taj osećaj prijateljstva i podrške je uzajaman. Srbija nikada neće uvesti sankcije Rusiji i nikada neće postati član NATO pakta. Naše dve zemlje bile su jedna uz drugu u najtežim trenucima u prošlosti, bićemo zajedno i u budućnosti", zaključio je Popović.\nRuski ambasador u Srbiji Aleksandar Čepurin istakao je danas u autorskom tekstu u „Politici" da je moguće "dublje" uključivanje Rusije u rešavanje kosovskog problema, da će Rusija podržati odluku koju Srbija i srpski narod smatraju prihvatljivom, te da je za Rusiju polazna tačka u rešavanju pitanja Kosova Rezolucija 1244.


Potpisan ugovor za izgradnju obilaznice kod Užica – Zapadna Srbija\nPotpisan ugovor za izgradnju obilaznice kod Užica\nU Užicu su ministar građevinarstva, saobraćaja i infrastrukture Tomislav Momirović, v.d. direktora „Putevi Srbije“ Zoran Drobnjak i Jang Bo, legalni zastupnik kompanije „Power Constuction Corporation of China Limited“ potpisali ugovor na izrgadnji obilaznici kod Užica. Potpisavanju su prisustvovali Liu Kai, savetnik u ambasadi NR Kine, Liu Šaokuan, potpredsednik kineske kompanije „Power Chine“ i predsednik ove kompanije za Evroaviziju i gradonačelnica Užica dr Jelena Raković Radivojević sa saradnicima.\nMinistar Momirović je istakao značaj ove saobraćajnice i rekao da je ona počela da se gradi još 1993. godine kada je izvršena eksproprijacija zemljišta.\n– Obilaznica kod Užica, tunel ispod Kadinjače i obilaznice kod Gonjeg Milanovca i Požege daće potpuno će promentii saobaraćjnu slike u ovom delu zemlje. Obilaznica kod Užica je duga skoro 5 km, imaće 4 mosta od kojih je najduži most preko reke Đetinje u dužini od 250 m. Pored 1.200 km autoputeva koje gradimo, moramo da izgradimo kapitalne infrastrukturne projekte koji su neophodne za lokalne samuprave, a ovo je baš jedan takav – rekao je Momirović.\nOn je rekao da je projekat obilaznice u završnoj fazi i da očekuje da će za oko tri meseca početi pripremni radovi, a da će biti završena za oko dve godine. Takođe je dodao da će radovi na tunelu ispod Kadinjače početi na jesen.\nLiu Šaokuan je rekao da će kineska kompanija dati sve od sebe da se obilaznica kod Užica završi što pre moguće i kvalitetno.\nGradonačelnica Užica dr Jelena Raković Radivojević se zahvalila ministru Momiroviću i Vladi RS, a posebno predsedniku Aleksandru Vučiću, što će na ovaj način omogućiti da genaracije Užičana žive u mnogoj zdravijoj sredini.\n– Realizacijom ovog projekta rešiće se veliki problem aerozagađenja u gradu, ubrzaće se saobraćaj, a i bezbednost učesnika u saobarćaja će biti podignut na viši nivo – rekla je gradonačelnica.\nOna je dodala da ovaj projekat košta 29,8 miliona evra.\nTags Obilaznica kod Užica, Tomislav Momirović Post navigation\nOdržano takmičenje u nordijskom skijanju: NAJBOLJI ARGENTINAC\nLabović: TARA JE PRIORITETNA TURISTIČKA DESTINACIJA


Prava | FRONT\nFRONT > Prava\n"Veritas" u akciji boljeg razumevanja dece sa invaliditetom i vršnjaka. Požarevac - Povodom aktivnosti organizacije "Veritas" na što boljem razumevanju dece sa invaliditetom i njihovih vršnjaka, u prostorijama Osnovne škole "Kralj Aleksandar I" održan je okrugli sto pod nazivom "I ja želim da učestvujem". Ovaj projekat realizuje Udruženje "Veritas" u partnerstvu\nfrontinrs 20. novembra 2016. 9. decembra 2016. Vesti, Prava\t0\nPravilnik o medicinskim pomagalima uskoro će biti izmenjen i oboleli od dijabetesa imaće pravo na više test-tračica za merenje nivoa šećera u krvi, ali i novi aparat sa govornim softverom za slepe i slabovide, saznaje "Dnevnik" u Republičkom fondu za zdravstveno osiguranje. Takođe, biće proširene kategorija obolelih koji će imati\nKikinda - Iako je i u vojvođanskim gradovima evidentan napredak u nastojanjima da državne, obrazovne institucije, ustanove kulture, kao i najveći deo ostalih javnih objekata bude pristupačniji osobama sa invalditetom, može se i mora uraditi mnogo više. Kikindska udruženja i organizacije osoba sa invaliditetom inicirali su više značajnih projekata, a\nZAPOŠLJAVANJE OSI I DALJE PROBLEM\nfrontinrs 8. novembra 2016. 8. decembra 2016. Vesti, Prava\t0\nStrategija unapređenja položaja OSI do 2020. godine. Osobe sa invaliditetom u Srbiji su svakodnevno diskriminisane i nemaju mogućnost da ostvare sva svoja prava koja im po zakonu pripadaju. Državne i obrazovne institucije, gradski prevoz, ustanove kulture, kao i najveći deo ostalih objekata su u velikoj meri nepristupačni osobama sa fizičkim invalditetom,\nI pored zakona koji predviđa da osobe sa potpunim invaliditetom čim napune 15 godina ne moraju da prolaze kontrole za medicinsko veštačenje da bi ostvarili pomoć "tuđe nege", njihovi roditelji tvrde da im komisija ipak redovno kuca na vrata. Stresni Pregledi, prikupljanje gomile papira, čekanje na poziv za komisiju, strah i\nTAKTILNE STAZE I SEMAFORI POTREBNI, ALI NA PRAVIM MESTIMA\nfrontinrs 7. novembra 2016. 8. decembra 2016. Vesti, Prava, Pristupačnost\t0\nSlabovidi ili potpuno slepi ljudi nailaze na razne prepreke, o kojima oni koji nemaju takav hendikep najčešće ni ne razmišljaju. – Kada su prvi put postavljali taktilne staze, niko nije znao čemu one služe, pa svi misle da je to ukras – kaže predsednik Gradske organizacije slepih i slabovidih Goran Vuković,\nNOVI SAD: JAVNI OBJEKTI U GRADU NEPRISTUPAČNI INVALIDIMA\nfrontinrs 4. novembra 2016. 7. decembra 2016. Vesti, Prava, Pristupačnost\t0\nNeophodno je da se nadležni upuste i u efikasnije rešavanje problema osoba sa invaliditetom. Većinu platformi nemoguće samostalno koristiti. Da bi u svakom pogledu Novi Sad opravdao zasluženo zvanje evropske prestonice kulture 2021, neophodno je da se nadležni upuste i u efikasnije rešavanje problema osoba sa invaliditetom, konkretno, nedostatka rampi za


Poslovi od milijardu dinara za domaće firme na železnici – Semendria\nPoslovi od milijardu dinara za domaće firme na železnici\n01. april 2013. PRIVREDA – Izvor: Agencija Beta – Preduzeće Železnica Srbije je najavilo da će u utorak sa šest domaćih remontnih preduzeća potpisati ugovore ukupne vrednosti od milijardu dinara o proizvodnji i remontu šinskih vozila ove godini.\nUgovori će biti potpisani s Fabrikom vagona “Kraljevo”, preduzećima MIN Vagonka iz Niša, MIP RSSV iz Ćuprije, Inter-mehanikom iz Smedereva, Šinvozom iz Zrenjanina i Želvozom iz Smedereva.\nNovac je, obezbedjen u budžetu, preko Fonda za razvoj Srbije, a kroz Program Vlade Srbije o uslovima i načinu podsticanja proizvodnje i remonta šinskih vozila u 2013. godini za potrebe Železnica Srbije.\nŽeleznice Srbije navode da će ove godine remontovati 238 teretnih i 19 putničkih vagona, tri elektromotorne garniture, osam lokomotiva, 55 kola pomoćnog i radnog voza, i popraviti osovinske sklopove 60 voznih sredstava.\nU remontnim preduzećima na realizaciji tih poslova biće angažovano 2.300 zaposlenih, piše saopštenju.\n« Literalni konkurs za učenike osnovnih i srednjih škola\nUskoro uređenje nekih fasada »


Pored glavne lokacije, No Sleep atmosfera obuzela je i klubove Drugstore, 20/44, half, Mladost, Gadost, Gajba, Taman, Dot, Yugovynil i brojne druge, dok je tokom dana održan i prvi deo No Sleep konferencije koji je okupio vodeće stručnjake muzičke i drugih industrija. Drugstore je sinoć ugostio vatrenu hip-hop žurku uz nove zvezde trap scene, među kojima je trenutno najpopularniji mladi hitmejker na Balkanu Klinac, kojem se za ovu priliku specijalno pridružio kolektiv njegove izdavačke kuće Apollo. Publiku je svojim nastupom osvojio još jedan Apollo misionar, osiječki treper u usponu Z++, kao i mladi DJ trio FAM kojem se publika pridružila u horskom pevanju nove rap himne “Ide gas”!\nZavršnicu ove trap rapsodije u klubu Drugstore izveo je omiljeni partimejkerski kolektiv iz Novog Sada, Cake Boys. Nastavak provoda u klubu Drugstore bio je u znaku sirovog techno zvuka, jer su za aftere bili zaduženi berlinska techno senzacija VTSS, ali i vodeći regionalni producenti u b2b setu, Lag i Forest People, kao i Human Rias.\nKlinac Live @ No Sleep Festival 2019\nParalelno sa muzičkim programom, u prostoru Marsh Open Space u Cetinjskoj 15 održan je prvi deo muzičke konferencije sa više panel diskusija. U okviru „No Sleep Exclusive talks“ o svojim iskustvima muzičkoj industriji govorio je agent vodećih elektronskih zvezda Roman Trystram, a o ulozi trepa kao nove kontra-kulture govorili su predvodnici novog trep talasa Klinac, Yungkulovski, FAM! O uticaju festivala na lokalne ekonomije i imidž diskutovali su direktor Turističke organizacije Beograda Miodrag Popović, Lana Borić iz Sonus festivala, Ljiljana Čerović iz Turističke organizacije Srbije i predsednik upravnog odbora EXIT fondacije Ivan Petrović. Među učesnicima panela na temu Exitove „Stay Clean“ kampanje o štetnosti upotrebe narkotika bio je i Marko Pavlović iz Ministarstva zdravlja, a odgovor na pitanje koliko je teško biti žena u muzičkoj industriji na Balkanu prisutni su mogli da čuju od Ane Đurić iz benda Zemlja gruva, muzičarke Sane Garić i Maje Starčević iz EXIT tima.\nDanašnji dan rezervisan je i za drugi deo No Sleep konferencije, u prostoru Marsh Open Space u Cetinjskoj 15, kada će o svojim iskustvima u okviru poznatog kluba fabric i njegovog jubileja govoriti Anna Wall, Terry Francis i Judy Griffith, a celokupan program i satnica konferencije dostupni su na ovom linku , dok je ulaz na konferenciju slobodan za sve.


Stručnjaci iz Kriznog štaba za suzbijanje zarazne bolesti COVID-19 apeluju da se poštuje fizička distanca i podsećaju da je i dalje zabranjeno okupljanje više od dvoje ljudi, osim ako su članovi istog domaćinstva.\nPredstavnik službe Komunalne milicije Ivan Divac izjavio je za Radio televiziju Srbije (RTS) da očekuju da će građani izaći u prirodu uprkos kišnom vremenu i da će Komunalna milicija zbog toga obilaziti sve parkove i upozoravati građane na mere fizičke distance, kao i na to da nose maske i rukavice ako je više ljudi na jednom mestu.\nGradski zavod za javno zdravlje Beograda: U kafiće i javni prevoz uz fizičku distancu\nU Srbiji je od ponedeljka, 27. aprila, počelo popuštanje mera uvedenih zbog pandemije korona virusa. Otvoreni su frizerski i kozmetički saloni i teretane uz poštovanje zaštitnih mera. Od ponedeljka 4. maja, sa radom počinju restorani i kafići, a nakon tog datuma očekuje se i normalizacija međugradskog kao i javnog prevoza u Beogradu i drugim gradovima Srbije.\nPredsednik Srbije Aleksandar Vučić rekao je da je naredne nedelje moguće i ukidanje vanrednog stanja, uvedenog 15. marta.\nMinistar spoljnih poslova Srbije Ivica Dačić u subotu 2. maja je za TV Prva rekao da očekuje da Skupština Srbije ukine vanredno stanje, ali "da se to neće desiti pre nego što struka kaže kada je za to vreme".\nJoš šest osoba preminulo u Srbiji od korona virusa\nU Srbiji je, prema podacima koji su saopšteni u petak u 15 časova od korona virusa ukupno preminulo 185 ljudi, dok je zaraza potvrđena kod 9.205 osoba. Novi podaci biće saopšteni danas u 15 časova.


Škola Računara, IT kursevi Aleksinac, kursevi računara u Aleksincu\nŠkola računara, IT kursevi Aleksinac\nŠkola računara Aleksinac\nŠkola računara Aleksinac - Audio verzija\nJedan od gradova u Nišavskom okrugu Republike Srbije jeste i Aleksinac, koji je saobraćajno prilično dobro povezan sa glavnim gradom tog okruga i sa ostalim mestima u okolini.\nRadno sposobno stanovništvo je procentualno mnogo veće, a primarno su zaposleni u privatnom sektoru usluge i trgovina. Takođe je razvijena i metaloprerađivačka industrija, kao i primarna proizvodnja, tako da ne čudi što se javlja potreba za dodatnom edukacijom zaposlenih u oblasti informacionih tehnologija.\nSvi stručni kursevi i obuke koje u ponudi ima škola računara Aleksinac su namenjeni polaznicima različitog uzrasta, a organizuju se na početnom i na naprednom nivou.\nA osim osnovnih edukacija, u ponudi su i specijalizovani paketi kurseva za određene oblasti, koji omogućuju zainteresovanima da se upoznaju sa korišćenjem nekoliko programa u relativno kratkom vremenskom periodu.\nIstakli bismo i to da svi sertifikati, koje ova specijalizovana obrazovna institucija izdaje polaznicima nakon završene obuke spadaju u pravno validna dokumenta, tako da njihov vlasnik ima pravo da taj sertifikat u svoj radni dosije upiše. S obzirom na to da je zakon o upisu sertifikata izmenjen, neophodno je da se polaznik obrati zaposlenima u Nacionalnoj službi za zapošljavanje, te da od njih zahteva zvaničan upis sertifikata u svoj radni dosije. Budući da škola računara Aleksinac izdaje priznate sertifikate, to znači da svaki polaznik konkretnog kursa ima pravo da u svoju radnu biografiju unese taj podatak, a svakako ima pravo da prilikom konkurisanja za izabrano radno mesto dostavi i taj sertifikat, kako bi dokazao da je stekao predviđena znanja.\nPomenuta obrazovna institucija je ovlašćena za sprovođenje elektronskog ispitivanja, nakon koga kandidati postaju vlasnici velikog ili malog ECDL indeksa (European Computer Driving Licence). S obzirom na to da se radi o specifičnim zahtevima, to je preporuka da zainteresovani pohađaju pripremnu nastavu, koju takođe škola računara Aleksinac po zahtevu organizuje.\nAko postoji interesovanje, organizuje se i obuka i kurs za SEO optimizaciju, a polaznicima se nudi mogućnost i da savladaju neki od Autodesk kurseva (Autodesk Inventor, 3D Studio Max, AutoCad 2D, AutoCad 3D, Autodesk Maya).\nNe samo da se mogu upoznati sa radom u programu Corel Draw, već se zainteresovanima nudi mogućnost da pohađaju obuku, tokom koje se upoznaju sa programima Illustrator, Photoshop i InDesign. Osim toga, u ponudi je i kurs i obuka paket za grafički dizajn, a kada na početnom ili naprednom nivou polaznici mogu naučiti sva tri pomenuta programa da koriste.\nMnogobrojni kursevi i obuke za Windows server 2008 i 2012 su ponudom ove obrazovne institucije takođe obuhvaćeni. Sem njih, škola računara Aleksinac organizuje i kurs za podešavanje i instalaciju Windows 7 za klijenta, odnosno za upravljanje i održavanje Windows 8, a u ponudi je i obuka i kurs za podršku i rešavanje problema Windows 7 za preduzeća.\nTrebalo bi pomenuti da se nudi mogućnost i onim kandidatima, koji žele da nauče na koji način se izrađuju u programu Flash igrice, da to savladaju tokom specijalizovane obuke.\nNaravno da je otvorena mogućnost i za sticanje znanja o korišćenju programa PowerPoint, a u ponudi su i obuke i kursevi Microsoft poslovni Office paket, odnosno pojedinačne edukacije na početnom i na naprednom nivou, tokom kojih zainteresovani mogu da nauče da koriste kako internet i Windows operativni sistem, tako isto i da rade u programima Microsoft Excel i Microsoft Word.\nKo god ima želju da se sertifikuje za IT analitičara, odnosno da stekne zvanje Booking administrator (booking.com) može odabrati jednu od ponuđenih edukacija. A u ponudi je i obuka i kurs za upravljanje AdWords kampanjom, kao i za Facebook oglašavanje.\nPodrazumeva se da škola računara Aleksinac organizuje i edukacije za rad u operativnim sistemima Linux, Unix i Solaris Unixs, a u njenoj ponudi postoji i kurs i obuka ASP.NET web development, kao i ona edukacija, koja zainteresovanima nudi priliku da se upoznaju sa korišćenjem programa Solidworks, te da nauče brojne alate koje on ima da pravilno koriste.\nEdukacija namenjena onima koji žele da se upoznaju sa korišćenjem programa Access, te da nauče kako se radi sa bazama podataka je takođe u ponudi, a podrazumeva se da škola računara Aleksinac organizuje i niz edukacija za web dizajn i web programiranje. Pored ostalog, tu je kurs i obuka za Adobe Dreamweaver, Adobe Fireworks i Adobe Flash, ali i osnovne i napredne obuke i kursevi za HTML, jQuery i CSS. Podrazumeva se da svaki od ponuđenih programa, odnosno programskih jezika može biti savladan u toku pojedinačnog kursa ili u okviru specijalnih paketa za web programiranje i web dizajn.\nProfesionalni predavači sa višegodišnjim iskustvom su ono, po čemu se škola računara Aleksinac izdvaja u odnosu na druge.\nIsto tako treba pomenuti da je dostupna mogućnost učenja na daljinu, uzevši u obzir da se svaka obuka i kurs računara može pohađati i onlajn, a svakako da se nastava može organizovati i u prostorijama škole, što sve zavisi od zahteva pojedinačnog kandidata.\nPrincip po kome se predavanja organizuju uključuje kako individualni pristup i grupni, tako i sprovođenje takozvane nastave u paru, odnosno poluindividualne.\nOd apsolutno svakoga, koga interesuju obuke i kursevi računara se zahteva da zvanično izvrši prijavu za pohađanje izabrane edukacije i to ili telefonski ili direktno u samoj školi, a osnovne podatke o sebi može poslati i na zvaničnu mejl adresu. Nadležna lica škole će informisati svakog prijavljenog kandidata i o postupku upisa, ali i o tome koja se dokumenta od njega tom prilikom zahtevaju.\nPoslovni Office Kurs Aleksinac\nViše za kurs i obuku za poslovni Office kurs Aleksinac >>>\nKurs za Web Dizajn Aleksinac\nViše za kurs i obuku za web dizajn Aleksinac >>>\nKurs za Web Programiranje Aleksinac\nViše za kurs za Web programiranje Aleksinac >>>\nKurs za Grafički Dizajn Aleksinac\nViše za kurs za grafički dizajn Aleksinac >>>\nAutoDesk Kursevi Aleksinac\nViše za AutoDesk kurseve Aleksinac >>>\nKurs za SEO Aleksinac\nViše za kurs za SEO Aleksinac >>>\nKurs Programiranja Aleksinac\nViše za kurs programiranja Aleksinac >>>\nKurs za Pravljenje Igrica u Flashu Aleksinac\nViše za kurs za pravljenje igrica u Flashu Aleksinac >>>\nKurs za Administraciju Windows Servera 2008 Aleksinac\nViše o kursu za Administraciju Windows Servera 2008 Aleksinac >>>\nKurs za Administraciju Windows Servera 2012 Aleksinac\nViše o kursu za Administraciju Windows Servera 2012 Aleksinac >>>\nKurs za Instaliranje i Konfiguraciju Windows Servera 2012 Aleksinac\nViše o kursu za Instaliranje i Konfiguraciju Windows Servera 2012 Aleksinac >>>\nKurs za Naprednu Konfiguraciju Windows Servera 2012 Aleksinac\nViše o kursu za Naprednu Konfiguraciju Windows Servera 2012 Aleksinac >>>\nKurs i obuka za projektovanje i implementaciju serverske infrastrukture Aleksinac\nViše o kursu za Projektovanje i Implementaciju Serverske Infrastrukture Aleksinac >>>\nKurs i obuka za implementaciju napredne serverske infrastrukture Aleksinac\nViše o kursu za Implementaciju Napredne Serverske Infrastrukture Aleksinac >>>\nKurs za Microsoft SharePoint 2010 razvoj aplikacija Aleksinac\nViše o kursu za Microsoft SharePoint 2010 Aleksinac >>>\nKurs za Podešavanje i Instalaciju Windows 7 za Klijente Aleksinac\nViše o kursu za podesavanje i instalaciju Windows 7 za klijente Aleksinac >>>\nKurs za upravljanje i održavanje Windows 8 Aleksinac\nViše o kursu za upravljanje i održavanje Windows 8 Aleksinac >>>\nKurs za podršku i rešavanje problema Windows 7 za preduzeća Aleksinac\nViše o kursu za podršku i rešavanje problema Windows 7 za preduzeća Aleksinac >>>\nKurs za realizaciju i upravljanje Microsoft Desktop Virtualizacijom Windows Server 2008 R2 Aleksinac\nViše o kursu za realizaciju i upravljanje Microsoft Desktop Virtualizacijom Windows Server 2008 R2 Aleksinac >>>\nKurs za održavanje Microsoft SQL Server 2008 baze podataka Aleksinac\nViše o kursu za održavanje Microsoft SQL Server 2008 baze podataka Aleksinac >>>\nKurs za pisanje upita korišćenjem Microsoft SQL Servera 2008 Transact SQL Aleksinac\nViše o kursu za pisanje upita korišćenjem Microsoft SQL Servera 2008 Transact SQL Aleksinac >>>\nKurs za Microsoft SQL Server 2012 administrator baze podataka Aleksinac\nViše o kursu za Microsoft SQL Server 2012 administrator baze podataka Aleksinac >>>\nKurs za Implementacija skladištenja podataka sa Microsoft SQL Serverom 2012 Aleksinac\nViše o kursu za Implementacija skladištenja podataka sa Microsoft SQL Serverom 2012 Aleksinac >>>\nKurs za ASP.NET Web Development Aleksinac\nViše o kursu za ASP.NET Web Development Aleksinac >>>\nKurs za Unix Aleksinac\nViše o kursu za Unix Aleksinac >>>\nKurs za Administratora Unixa Aleksinac\nViše o kursu za administratora Unixa Aleksinac >>>\nKurs za Linux - Osnovni Aleksinac\nViše o kursu za Linux Aleksinac >>>\nKurs za Administraciju Linuxa Aleksinac\nViše o kursu za administraciju Linuxa Aleksinac >>>\nKurs za Solaris-Unix Aleksinac\nViše o kursu za Solaris-Unix Aleksinac >>>\nKurs za Administraciju Solarisa Aleksinac\nViše o kursu za Administraciju Solarisa Aleksinac >>>\nKurs za Facebook oglašavanje Aleksinac\nViše o kursu za Facebook oglašavanje Aleksinac >>>\nKurs i obuka za etičkog hakera Aleksinac\nViše o kursu za etičkog hakera Aleksinac >>>\nKurs za specijalistu virtuelne bezbednosti Aleksinac\nViše o kursu za specijalistu virtuelne bezbednosti Aleksinac >>>\nObuka za IT analitičara Aleksinac\nViše o obuci za IT analitičara Aleksinac >>>\nObuka za Booking administratora Aleksinac\nKurs za upravljanje AdWords kampanjom Aleksinac\nViše o kurs za upravljanje AdWords kampanjom Aleksinac >>>\nKurs za Front Desk operatera Aleksinac\nViše o kurs za Front Desk operatera Aleksinac >>>\nKurs za Front Desk operatera u hotelijerstvu Aleksinac\nViše o kurs za Front Desk operatera u hotelijerstvu Aleksinac >>>\nKurs za SolidWorks Aleksinac\nViše o kurs za SolidWorks Aleksinac >>>\nKurs za Autodesk Inventor Aleksinac\nViše o kurs za Autodesk Inventor Aleksinac >>>\nMicrosoft Technology Associate Aleksinac\nViše o Microsoft Technology Associate Aleksinac >>>\nMicrosoft Certified Solutions Associate Aleksinac\nViše o Microsoft Certified Solutions Associate Aleksinac >>>\nMicrosoft Certified Solutions Expert Aleksinac\nViše o Microsoft Certified Solutions Expert Aleksinac >>>\nMicrosoft Certified Solutions Developer Aleksinac\nViše o Microsoft Certified Solutions Developer Aleksinac >>>\nCisco sertifikati Aleksinac\nViše o Cisco sertifikatima Aleksinac >>>


Kako se navodi u saopštenju Ministarstva državne uprave i lokalne samouprave, ministarka Brnabić potpisala je juče Memorandum o razumevanju sa slovenačkim kolegom, Borisom Koprivnikarom. Poseta naše delegacije Sloveniji i sklapanje pomenutog dokumenta, trebali bi da rezultuju bržim i efikasnijim uvođenjem elektronskog plaćanja na portal eUprave, zaokružujući mnogobrojne administrativne procese i time ukidajući potrebu za šalterima i papirnim uplatnicama. Ministarka Ana Brnabić izjavila je za medije:\nNadam se da ćemo uskoro zajedno proslaviti taj uspeh. Želimo da postanemo zemlja koja koristi eUpravu kako bi olakšala život građana i kao podstrek razvoju preduzetništva.\nSa druge strane, Brnabić ocenjuje da je za Srbiju važna bezbednost podataka ali i bolji pristup otvorenim podacima, dodajući da smo spremni da o tome učimo od Slovenije koja je u tom segmentu daleko ispred nas u ovom trenutku. Ona takođe navodi da će u narednih nekoliko nedelja početi sa radom portal otvorenih podataka, te očekuje da će se nakon posete Sloveniji krenuti sa radom na izradi akcionog plana za dalju saradnju koja podrazumeva implementaciju strategije eUprave na kojoj se već uveliko radi.\nSrbija i Slovenija potpisale su Memorandum o saradnji kojom bi elektronsko plaćanje trebalo da zaživi na državnim portalima Srbije.\nSlovenački ministar Boris Koprivnikar, naveo je da na potpisivanje memoranduma gleda kao na početak još dublje i značajnije saradnje, izjavivši da Srbija i Slovenija imaju potencijalne da zajedno razviju državnu upravu obe zemlje, ali i da njihova društva učine produktivnijim.\nEstonija kao jedan od svetlih primera\nPored ministarke za državnu upravu i lokalnu samoupravu, delegaciju Srbije čine predstavnici Direkcije za eUpravu, kao i Ministarstva finansija, Uprave za trezor, Ministarstva trgovine, turizma i telekomunikacija, Privredne Komore Srbije i Generalnog sekretarijata Vlade Srbije. Prema rečima ministarke Brnabić, upravo ovaj podatak govori sa kojom se dozom ozbiljnosti pristupa unapređenju elektronskih servisa.\nIpak, činjenica je da pred pomenutim državnim organima stoji još mnogo posla kako bi se e-servisi značajno unapredili i dostigli nivo onih iz razvijenih zemalja, pružajući građanima napredno korisničko iskustvo. Jedan od najboljih primera u Evropi koji oslikava zdravu digitalnu tranziciju administracije jedne države može se pronaći upravo u Estoniji, zemlji sa najrazvijenijom elektronskom upravom.


Centriranje Trapa Porsche\nOvlašćeni Servis je proveren i pouzdan auto servis, koji sa lakoćom i u kratkom roku profesionalno radi centriranje trapa na Porsche vozilima. Ako tražite pouzdan i kvalitetan auto servis koji efikasno i sa lakoćom rešava probleme na Porsche vozilima Ovlašćeni Servis je pravo mesto za Vaš automobil.\nCentriranje Trapa Porsche Cena\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama profesionalno radi centriranje trapa na Porsche vozilima. Ako tražite pouzdan i kvalitetan auto servis koji efikasno i sa lakoćom rešava probleme na Porsche vozilima po povoljnim cenama Ovlašćeni Servis je pravo mesto za Vaš automobil.\nCentriranje Trapa Porsche Delovi\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama sa originalnim delovima profesionalno radi centriranje trapa na Porsche vozilima. Ako tražite pouzdan i kvalitetan auto servis koji efikasno i sa lakoćom rešava probleme na Porsche vozilima po povoljnim cenama sa originalnim delovima, Ovlašćeni Servis je pravo mesto za Vaš automobil.


► Moskovisi: Predlog italijskog budžeta nije dobar za narod\nEvropski komesar za ekonomiju Pjer Moskovisi ocenio je danas da predlog italijanskog budžeta "nije dobar za narod"."Budžet koji povećava dug je budžet koji nije dobar za narod", rekao je Moskovisi za AFP na marginama sastanka Međunarodnog monetarnog fonda (MMF) na Baliju.\nŠefica MMF Kristin Lagard poručila je da se moraju "poštovati pravila kluba" i u smislu budžetske discipline.\n"Kada pripadate jednom klubu i odlučite da ostanete u njemu, morate poštovati pravila kluba, a to se svakako odnosi na obaveze Italije u smislu budžetske discipline", rekla je Lagard.\nPopulistička vlada Italije objavila je krajem septembra predlog budžeta koji predviđa znatno povećanje javnih troškova zbog kojih će budžetski deficit iznositi 2,4 odsto BDP naredne godine.\nTaj potez, kojim Rim rizikuje sukob s EU, uznemirio je finansijska tržišta i vlade drugih zemalja.\nMoskovisi i potpredsednik Evropske komisije Valdis Dombrovskis pozvali su italijanskog ministra ekonomije i finansija Đovanija Triju da obrati pažnju na budžetski predlog koji u ponedeljak treba da bude prosleđen Briselu.


Kosovo izbori: Koalicija stranaka okupljenih oko DPK proglasila pobedu\nKoalicija stranaka okupljenih oko Demokratske partije Kosova Hašima Tačija saopštila je da je osvojila najviše glasova birača na izborima za poslanike Skupštine Kosova i lokalne organe vlasti u pokrajini.Na osnovu prebrojanih galasačkih listića sa 315 biračkih mesta, koalicija je navela da je za nju glasalo 37 odsto birača. Za Demokratski savez Kosova je glasalo 22 odsto, za Alijansu za budućnost Kosova 11, po 10 odsto su dobile Alijansa za novo Kosovo i Demokratski savez Dardanije. Reformistička partija ORA Vetona Suroija je navodno dobila dva odsto glasova. Prema podacima najvećih stranaka kosovskih Albanaca, odziv birača je sat pred zatvaranje birališta bio oko 40 odsto od oko milion i po upisanih birača.\nSrbi su bojkotovali izbore. Prema podacima posmatrača u opštini Leposavić, u mestu Rvacka, u kojem žive muslimani, glasala su 42 birača, dok je u Zubinom Potoku glasao samo jedan Albanac. U Zvečanu, Leposaviću i Zubinom Potoku na po jednom biračkom mestu glasali su kosovski Albanci. Za razliku od severa Kosova, u ostalim delovima pokrajine procenat Srba koji su izašli na birališta bio je nešto veći.\nCIK: Odziv birača 40 do 45 odsto\nNa parlamentarne i lokalne izbore održane u subotu na Kosovu izašlo je 40 do 45 odsto registrovanih birača, saopštila je Centralna izborna komisija. Šef Sekretarijata CIK-a Mazlum Baraliu je rekao na konferenciji za novinare u Prištini da se još ne zna tačan procent izašlih na izbore, jer se očekuju i rezultati učestovanja onih koji su glasali poštom.\nNajniži procenat izlaska na izbore je bio u srpskim opštinama na severu Kosova: u Leposaviću je odziv bio 0,3 odsto, u Zubin Potoku 0,75 odsto i u Zvečane 0,75 odsto. šef UNMIK-a Joakim Riker je rekao da Srbi na severu Kosova nisu dopustili otvaranje glasačkih mesta i dodao da je jedan od razloga za neučestovanje Srba na izborima i zastrašivanje od strane nekih srpskih lidera.\nCIK nije dao tačan procent izlaska za pojedine opštine, jer, kako je rečeno, očekuje prikupljanje svih podataka. Šef Misije OEBS-a na Kosovu Tim Guldiman je rekao da je izborni proces protekao bez problema.\n"Imali smo samo jedan negativan faktor i to je bilo loše vreme. Ovo je bio uredan proces izbora", rekao je Guldiman.\nRiker je proces ocenio uspešnim.\n"Nije bilo incidenata. Ceo proces je protekao mirno i sve je bilo u redu", rekao je Riker.\nOn je naveo da se izbori smatraju legitimnim i da će institucije koje će se formirati bazirane na subotnjim izborima biti legitmne. Medjunarodni predstavnici Guldiman i Riker su rekli da nisu zabrinuti zbog pada procenta izlaska na izbore u poredjenju sa prethodnim izborima na Kosovu. Oni su naveli da su ovakvi procenti karakteristika i drugih zemalja sa konsolidovanim demokratijama.\nCentralna izborna komisija je jedini organ koji će proglasiti zvanične rezultate i učestovanja na izborima kao i rezultate izbora. Oko 1.5 milijuna gradjana je bilo registrovano za parlamnetarne i lokalne izbore na Kosovu.\nSavet Evrope: Izbori na Kosovu u skladu s međunarodnim standardima\nPosmatračka misija Saveta Evrope ocenila je danas da su izbori na Kosovu bili u skladu sa međunarodnim standardima, ali da zabrinjava slaba izlasnost. Misija je objavila preliminarni izveštaj u kojem se navodi da je 150 kratkoročnih posmatrača, uključujući i 29 izabranih članova iz Kongresa Saveta Evrope, Evropskog parlamenta i Odbora regiona EU, pozitivno ocenilo izborni proces.\n"Izbori susprovedeni uglavnom u skladu s principima Saveta Evropa, kao i u skladu s međunarodnim i evropskim standardima za demokratske izbore, ako se uzme u obzir zakasnelo raspisivanje. Izbori su se odvijali u mirnoj atmosferi, uprkos napetom političkom kontekstu usled približavanja roka pregovaračkog procesa o budućem statusu Kosova", navela je misije SE.\nU izveštaju se navodi da slaba izlaznost treba da bude jasan signal za političke lidere. "Ovim se potvrđuje opadajući trend, koji je počeo na izborima 2001. i koji otkriva duboko nezadovoljstvo među građanima", navodi se u izveštaju.\nŠef delegacije Evropskog parlamenta za posmatranje izbora na Kosovu Doris Pak rekla je da je razlog za slabu izlasnost razočaranje građana političkim liderima.\n"Izabrani predstavnici sada treba da pokažu građanima Kosova da imaju evropsku perspektivu i moraju se angažovati u rešavanju svakodnevnih problema građana", kazala je ona.\nPakova je navela da je korupcija jedna od negativnih pojava ne samo na Kosovu već i u regionu, "o kojoj svi pričaju i kojoj se moraju suprostaviti politički lideri".\n"Izabrani lideri treba da se snažno bore protiv korupcije i daju prioritet poboljšanju socijalne i ekonomske situacije za sve zajednice na Kosovu", ukazala je.\nPovodom izbornog bojkota Srba, evropski posmatrači ocenili su da su "glasači srpske zajednice na Kosovu sledili apel beogradskih vlasti, srpskih političkih i verskih lidera, kao i glavnih srpskih lidera na Kosovu, da ne učestvuju na izborima.\nU izveštaju se dodaje da su zahtevi srpskih političkih entiteta za povlačenje iz izbornog procesa rezultat i ostalih zvaničnih i nezvaničnih pritisaka Beograda i lokalnih vlasti kosovskih Srba.\n"U ovakvim uslovima kandidati kosovskih Srba gotovo da nisu ni imali prilike da vode značajniju kampanju", dodaje se.\nDoris Pak je navela da za bojkot Srba krivicu treba tražiti u Beogradu i kod kosovskih srpskih lidera.\n"Ne treba okriviti Centralnu izbornu komisiju na Kosovu, već srpske lidere ovde i u Beogradu", rekla je Pakova novinarima.\nMisija Saveta Evrope, koja je posmatrala tok predizborne kampanje, glasanje kao i brojanje glasova, pozvala je političke partije i lidere da poštuju rezultate izbora.\nZvanične preliminarne rezultate jučerašnjih parlamentarnih i lokalnih izbora na Kosovu Centralna izborna komisija će objaviti sutra popodne.


ŽRK Borac i Mira igraju Svesrpski kup\n20/07/2021 | 10:18 ⇒ 10:25 | Autor: RTRS\nSvesrpski kup za rukometašice biće odigran 28. i 29. avgusta.\nŽRK "Borac" (Foto: zrkborac.com)\nDomaćin premijernog izdanja biće Rukometni savez Srbije, a utakmice će vjerovatno biti odigrane u Јagodini.\nZa sada je izvjesno da će Rukometni savez Republike Srpske predstavljati rukometašice banjalučkog Borca i "Mire" iz Prijedora.\n- Na posljednjem Svesrpskom kupu za rukometaše odigranom decembra 2019. godine na Palama, premijer Višković dao je inicijativu da se pokrene slično takmičenje i za rukometašice. Ovakvu njegovu ideju rado sam prihvatio i na sreću svih nas 28. i 29. avgusta biće odigran prvi Svesrpski kup za dame. Moram istaći da sam imao razumijevanje od predsjednice RS Srbije Milene Delić koja je takođe sa oduševljenjem prihvatila da i rukometašice igraju Svesrpski kup – izjavio je Marinko Umičević.\nPrema njegovim riječima, sistem takmičenja bi trebao da bude isti kao i kod rukometaša. To znači da bi se u polufinalnim mečevima između sebe sastale ekipe iz Republike Srpske (Borac i "Mira"), odnosno predstavnici Rukometnog saveza Srbije.\n- O svemu smo već obavijestili naše sportske prijatelje iz Rukometnog saveza Srbije i mislim da neće biti problema, a imali bismo uvijek po jednog finalistu iz oba Saveza – dodao je Umičević.


Kruševljanin Dejan Stanković Ždrokinac (71) ubio je južnoafričkog kriminalca crnogorskog porekla Gorgija Gorga Darmanovića (58) u maju na Novom Beogradu, a samo dan kasnije mu je ubijen sin, saznaje Blic”.\nMotiv ubistva se, međutim, u ovom trenutku ne zna to je jedna od misterija koja će, nadaju se inspektori, biti rešena hapšenjem dvojice pomagača.\nNaime, Darmanović je ubijen 6. maja na Novom Beogradu, a nepunih 24 sata kasnije u centru Kruševca izrešetan je sin njegovog ubice Vojin Stanković (41). Ubistvo mlađeg Stankovića desilo se usred bela dana, naočigled brojnih prolaznika i gostiju kafića.\nNjegovo ubistvo imalo je filmsku pozadinu. Darmanović se, naime, dovodio u vezu sa organizovanim kriminalnim grupama koje se u Južnoafričkoj Republici bave švercom i prodajom narkotika. Uz to, on je navodno bio i insajder koji je davao informacije novinaru Žaku Pou za knjigu Predsednikovi čuvari”, koja govori o korupciji u koju je bio uključen predsednik Južne Afrike. Veruje se da je Gorgiji upravo to što je previše znao došlo glave.\nOsim pomagača ubica, policija je uhapsila i Miljana Vujanića (35), koji je u BiH tražen zbog ubistva biznismena Petra Bajčetića. Vujanić je pronađen u Ždrokinčevom stanu u Šiljakovcu, gde se krio jer je za njim bila raspisana međunarodna poternica. Vujanić je optužen da je kao deo kriminalne grupe pokušao otmicu biznismena i da ga je, kada je počeo da se opire, ubio hicem u glavu. Vujanić je sa saučesnikom pobegao golfom 5”, koji su potom zapalili.\nU bizarnom spletu okolnosti obojica su oslobođena jer policija nije mogla da utvrdi koji je od njih dvojice pucao u stomatologa DNK blizanaca je istovetna i bilo je nemoguće identifikovati jednog kao pucača!


Harry Potter igra u Pokémon Go stilu | PC Press\nKompanija Portkey Games, koja je u vlasništvu Warner Bros-a, najavila je Harry Potter aplikaciju koja će funkcionisati po sličnom principu kao i Pokémon Go, a očekuje se da do korisnika stigne 2019. godine. Aplikacija koja se zasniva na proširenoj realnosti funkcionisaće u skladu sa lokacijom igrača, pa će ljubiteljima čarobnjačkih veština omogućavati da love mitska bića u virtuelnim prostranstvima.\nNova igra je nastala u saradnji Pokémon Go i Niantic, te ponela ime Harry Potter: Wizard’s Unite, a originalno je najavljena još krajem 2017. godine. Od tada nije bilo dodatnih informacija o novoj aplikaciji, a sve dok se nedavno nije pojavio trejler koji prikazuje mladu vešticu koja lovi lopticu iz poznate igre koja je jedan od važnih elemenata serijala o dogodovštinama Harrija Pottera.\nTrejler ukazuje na potencijalno kompleksniju priču od one koju ima Pokémon Go, te bi Harry Potter: Wizard’s Unite mogao da iskoristi dosadašnje uspehe Pokémon Go trenda, ali i da ih produbi, te prevaziđe uspeh koji je ova zabeležila u julu 2016. godine – sa 800 miliona preuzimanja aplikacije, te dve milijarde dolara prihoda.\nTagovi: Harry Potter, Niantic, Pokemon Go, Portkey Games, proširena realnost, Warner Bros\n← Amerikanac proverava telefon najmanje 52 puta na dan\nFord prikuplja milijarde dolara za razvoj autonomnih vozila →


Obleženo 80 godina od podizanja ustanka naroda Srbije - Skupština Autonomne Pokrajine Vojvodine\n07. 07. 2021.Obleženo 80 godina od podizanja ustanka naroda Srbije\nNovi Sad, 07. jul - Kod spomenika „Sloboda“ na Iriškom vencu danas je svečano obeleženo 80 godina od podizanja ustanka naroda Srbije protiv fašizma – Dan ustanka, a u ime Skupštine AP Vojvodine obeležavanju ovog jubijela prisustvovali su predsednik Ištvan Pastor i potpredsednik Nemanja Zavišić.\nU znak sećanja na pale borce tokom Drugog svetskog rata vence na spomenik su položili predsednik Skupštine AP Vojvodine Ištvan Pastor, predsednik Pokrajinske vlade Igor Mirović, predstavnici ambasada Rusije i Belorusije, Vojske Srbije, Saveza udruženja boraca narodnooslobodilačkih ratova i lokalnih samouprava.\nPredsednik Pokrajinske vlade Igor Mirović istakao je da je u pobedu nad fašizmom srpski narod, najviše na prostoru bivše Jugoslavije, ugradio ogroman broj života svojih najboljih i najhrabrijih sinova i kćeri, svrstavši se tako u red velikih, hrabrih i ponosnih naroda koji su tom zlu stali na put i sprečili ga da zavlada svetom. Predsedniku Miroviću je za doprinos radu i afirmaciji SUBNORA-a na negovanju slobodarskih tradicija i kulture sećanja uručena plaketa.\nPredsednik SUBNOR-a AP Vojvodine Jovo Baroševčić rekao je da okupljeni danas odaju poštu borcima koji su poginuli u Narodnooslobodilačkom ratu i da na dostojan način, sa željom da rata više ne bude, obeležavaju veliki jubilej, 80 godina od podizanja ustanka protiv fašizma.\nOd 1951. godine, kada je podignut spomenik „Sloboda“, delo vajara Sretena Stojanovića, na Iriškom vencu obeležava se 7. juli, datum posvećen sećanju na borce koji su učestvovali u Drugom svetskom ratu.


Budući da je ta složena zadruga osnovana prošle godine, već na svom prvom zajedničkom nastupu na Međunarodnom poljoprivrednom sajmu, članovi su pokupili vrhunsko priznanje za voćarstvo i osvojili još šest kolektivnih priznanja.\n- Uz konzumne sorte maline „vilamet“, „polka“ i „polan“, koje su naš osnovni proizvod, imamo i sokove, džemove i druge proizvode od različitog voća – kaže Miloš Gligorijević, direktor zadruge Agroberi-Melnica u Petrovcu na Mlavi. On napominje da svaka od pet objedinjenih zadruga ima svoju hladnjaču, što im je omogućilo da se bave i preradom.\nPosedovanje hladnjača voćarima umnogome olakšava i ekonomsku poziciju jer nisu prinuđeni da proizvedenu robu prodaju odmah, kad je i cena najniža, nego mogu da sačekaju višu cenu na tržištu.\n- Poslednje dve godine za nas su bile veoma nepovoljne, gotovo katastrofalne, kada je reč kako o vremenskim uslovima za proizvodnju tako i cenema maline. Očekujemo da će ova godina za nas proizvođače biti bolja – naglašava Gligorijević.\n„Naši voćari“ organizovali su i plasteničku proizvodnju na oko 1,5 hektara zasada, gde se gaji konzumna malina „en rosadija“, nova sorta koja se prvi put proizvodi u Srbiji. Zadrugari u ovih pet zadruga planiraju da svoju proizvodnju pod plastenicima povećaju na četiri hektara, kao i da prošire asortiman na višnju, trešnju i još neke voćne vrste.


Srpska se vraća u Skupštinu i Vladu Kosova\nOdluka je, kako se navodi u saopštenju, doneta posle razgovora s koalicionim partnerima pošto su dobijene garancije da će biti poštovane najvažnije tačke koalicionog sporazuma.\n"Jedan od glavnih razloga povratka predstavnika Srba u Skupštinu i Vladu Kosova jeste i dogovor da ubuduće neće biti povlačenja jednostranih poteza koalicionih partnera, posebno u procesu privatizacije u većinski srpskim mestima. Poseban akcenat u daljem radu biće usmeren na jačanje ekonomske situacije u sredinama sa većinski srpskim stanovništvom", piše u saopštenju.\nPredstavnici Srpske koja ima devet mesta u Skupštini Kosova, potpredsednika Vlade i dva ministarska mesta, napustili su institucije posle smenjivanja Aleksandra Jablanovića, ministra za povratak u Vladi Kosova.\nZvaničnici Srpske liste saglasili su se s koalicionim partnerima da će se u narednom periodu posebna pažnja posvetiti procesu povratka i povećanju prisustva Srba u institucijama u skladu sa važećom zakonskom regulativom.\n"U cilju efikasnijeg bavljenja ovim pitaljima, biće formirane i međuministrske grupe. Dogovoreno je i da je odabir srpskih kadrova u kosovskim institucijama na svim nivoima bude isključiva nadležnost izabranih srpskih političkih predstavnika", navodi se u saopštenju Srpske liste čiji su predstavnici napustili institucije 3. februara.\nPrioriteti rada Srpske liste u narednom periodu, pored prethodno pomenutih, biće i zaštita prava Srba, naročito u delu poštovanja imovinskih prava privatnih i pravnih lica i Srpske pravoslavne crkve, unapređenje stanja u prosveti i zdravstvu, kao i zaštita srpskog jezika, kulture, kulturnog nasleđa i prava na informisanje.


Hukić za MeridianSportBH: “Vjerujem da ćemo se uzdizati i napredovati u svim segmentima”\nU okviru četvrtog kola Lige BiH, Radnik će sutra od 17h na svom parketu dočekati Promo. Dušan Hukić, košarkaš domaćina, najavio je ovaj duel za MeridianSportBH.\nTim iz Bijeljine je u dosadašnjem dijelu domaćeg šampionata ostvario dva poraza, protiv Zrinjskog u Mostaru i Proma kod kuće.\n“Jasno je da nismo otvorili sezonu onako kako smo očekivali. Tu su poraz i loša igra u Mostaru i onda još bolniji poraz kod kuće od Bratunca, gdje smo igrali odlično prvo poluvrijeme te onda jednostavno potonuli u drugom. Mislim da na prvom mjestu treba da radimo na tome da sačuvamo fokus i energiju 40 minuta. Pokazali smo da možemo da igramo dobru košarku, ali to nije dovoljno raditi na momente, neophodno je održati taj nivo igre čitavu utakmicu.\nPola tima nam čine mladi igrači koji su se prvi put susreli sa najvišim rangom takmičenja bosanskohercegovačke košarke, a i plejmejker iz SAD je prvi put u Evropi, sve to treba uklopiti i nekako je očekivano i da griješimo i da imamo uspone i padove, međutim energija nikada ne bi smjela da izostane. Vjerujem da ćemo se uzdizati i napredovati u svim segmentima kako sezona bude odmicala” – rekao je Dušan Hukić.\nPotom se okrenuo narednom protivniku svoje ekipe, koji je do sada ostvario dva trijumfa i jedan poraz.\n“Promo je do sada pokazao da može da bude vrlo neugodan protivnik, imaju par jako dobrih pojedinaca i kada uđu u neki njihov ritam, igraju veoma dobro. Mislim da imamo više igrača u rotaciji i da bi upravo to trebalo da bude naša prednost, timska igra.\nKod njih su se do sada najviše istakli Getling i Karl, sigurno je da od njih dvojice zavisi dobar deo igre Proma, ali mi ćemo se najviše fokusirati na nas. Smatram da ako budemo pravi i odigramo utakmicu na nivou prvog poluvremena protiv Bratunca, rezultat sigurno neće izostati. Respektujemo protivnika, ali samouvereni ulazimo u taj meč, spremni da upišemo prvu pobjedu” – završio je košarkaš Radnika.\nPrethodni članakLaktaši pozvali navijače da dođu u Mrkonjić Grad\nNaredni članakDžeko u procesu oporavka


Upravni odbor PROGRES-a odobrio finansiranje 40 projekata - Radio Sto Plus\nUpravni odbor PROGRES-a odobrio finansiranje 40 projekata\nUpravni odbor Programa evropskog partnerstva sa opštinama–PROGRES odobrio je danas finansiranje 40 partnerskih projekata između organizacija civilnog društva i lokalnih samouprava 25 opština na jugu i jugozapadu Srbije. Evropska unija i Vlada Švajcarske, donatori PROGRES-a, podržaće realizaciju odobrenih projekata sa 335.000 evra,...\nUpravni odbor Programa evropskog partnerstva sa opštinama–PROGRES odobrio je danas finansiranje 40 partnerskih projekata između organizacija civilnog društva i lokalnih samouprava 25 opština na jugu i jugozapadu Srbije.\nEvropska unija i Vlada Švajcarske, donatori PROGRES-a, podržaće realizaciju odobrenih projekata sa 335.000 evra, dok će partnerske organizacije čiji su projekti odobreni obezbediti dodatna sredstva u iznosu od 104.000 evra.\nUpravni odbor je takođe dao načelnu saglasnost za rad PROGRES-a na realizaciji važnih projekata iz oblasti zaštite životne sredine.\nNa prvom mestu, PROGRES će u saradnji sa Ministarstvom životne sredine i prostornog planiranja i opštinama Nova Varoš, Priboj, Prijepolje i Sjenica, podržati projekat izmene i dopune tehničke dokumentacije za regionalnu deponiju „Banjica“.\nCilj je da se sa realizacijom ovog projekta stvore uslovi za nastavak građevinskih radova na izgradnji deponije.\nPROGRES i MŽSPP će takođe raditi zajedno na projektima izgradnje reciklažnih dvorišta u Novoj Varoši, Raškoj i Vranju.\nZamenik šefa delegacije Evropske unije u Srbiji Adriano Martins je najavio da će Evropska unija izdvojiti dodatnih 600.000 evra preko PROGRES-a za jug i jugozapad.\n„Evropska unija izdvaja 200 miliona evra bespovratne pomoći Srbiji na godišnjem nivou. Želimo da značajan deo ovih sredstava iskoristimo za podršku regionima. Da bismo iskoristili sredstva za zadovoljenje ogromnih potreba, potrebni su nam kvalitetni projekti. Njih često nema. Zato je važno da opštine još intenzivnije rade na pripremi projekata i dokumentacije“, rekao je zamenik šefa delegacije Evropske unije u Srbiji.\nBeatris Majer, direktorka Švajcarske agencije za razvoj i saradnju, je naglasila da se podrška Švajcarske južnoj i jugozapadnoj Srbiji se ne ogleda samo u finansijskom delu.\n„Mi želimo da vam prenesemo pozitivna iskustva Švajcarske u oblasti dobrog upravljanja. Naš cilj nije da vi preuzmete švajcarski model, ali verujemo da možete preuzeti neke dobre prakse i izbeći greške koje smo mi činili“, rekla je Beatris Majer.\nSprovođenje PROGRES-a počelo je u julu 2010. godine sa ciljem da podrži razvoj 25 opština južne i jugozapadne Srbije.\nOn će pomoći partnerskim opštinama da unaprede infrastrukturu, poboljšaju kvalitet usluga koje pružaju građanima i privredi, da osavremene rad u skladu sa principima dobrog upravljanja i promovišu svoje razvojne potencijale.\nEvropska unija je izdvojila 13,5 miliona evra za realizaciju programa, Vlada Švajcarske 2,5 miliona, a Vlada Republike Srbije učestvuje sa najmanje 1,5 miliona evra.\nOčekuje se da se kroz aktivnosti PROGRES-a obezbede i dodatna sredstva, prvenstveno posredstvom ministarstava, za razvoj juga i jugozapada.


Brahimi: Za Asada nema mjesta u tranzicionoj vladi Sirije\nDo sada nije bilo nikakvih pomaka u političkom dijalogu u Siriji, rekao je specijalni predstavnik UN-a i Arapske lige za Siriju Ladhar Brahimi koji ne vjeruje da bi predsjednik Bašar al Asad trebalo da ima bilo kakvu ulogu u prijelaznoj vladi predviđenoj u rezoluciji kojom bi se okončao građanski rat u Siriji.\nSpecijalni predstavnik Ujedinjenih nacija i Arapske lige za Siriju, Ladhar Brahimi je na konferenciji za medije u Kairu nedavni govor sirijskog predsjednika Bašara al-Asada naciji, ocijenio „pristrasnim“ i “nekompromisnim” .To je naveo i u pismu koje je uputio generalnom sekretaru UN-a Ban Ki-Munu kojem je takođe izrazio razočarenje.\n„Asadov govor je bio pristrasan i on predstavlja jednu vjersku grupu. Riječ je o govoru i inicijativama koje su i ranije predlagane i propale“.\nAsad je u obraćanju naciji pozvao na dijalog u cilju postizanja mira ali samo sa onima koji kako je rekao “nijesu izdali Siriju“. Oštro su ga kritikovali predstavnici zapadnih zemalja kao i sirijska opzicija.\nBrahimi je za Reuters ocjenio da nema mjesta za Asada u budućoj tranizicionoj vladi, kojom bi se okočao građanski rat koji je prema različitim podacima od marta 2011. godione odnio oko 60 hiljada žrtava, raselio više od pola miliona ljudi i razrušio gotovo cijelu zemlju.\nU intervjuu za BBC rekao je da je 40 godina vladavine porodice Asad u Siriji bilo “predugo”. Asad je naime 2000 preuzeo vlast od svog oca Hafeza al Asada koji je pak na vlast u Siriji došao pučeom 1970-te.\n“U Siriji posebno, mislim da ljudi smatraju da je vladavina jedne porodice 40 godina malo previše dug period.Tako da promjena mora biti stvarna, i ja mislim da predsjednik Asad treba da preduzme incijativu i odgovori na zahtjev svog naroda, umjesto što se oprire tome”.\nOvi stavovi izaslanika međunarodne zajednice za Siriju tumače se kao dodatni poziv Asadu da odstupi sa vlasti.\nBrahimi je rekao da mu je prilikom sastanka u decembru sirijski predsjednik nagovijestio da bi ponovo mogao biti kandidovan za predjednika Sirije na narednim predsjedničkim izborima koji se trebaju održati 2014. godine.\n„Do sada nije bilo nikakvih pomaka u političkom dijalogu u Siriji. Tamošnje sukobljene strane imaju dijametralno suprotna mišljenja, ali ja činim sve da dođe do političkog dogovora” saopštio je Brahimi u Kairu i dodao:\n“Svakodnevno mi na pamet pada da dam ostavku na funkciju specijalnog predstavnika, ali i ako to učinim, ja ću i dalje nastaviti da se zalažem za rješenje sirijske krize“\nU intervju za BBC Brahimi je retarirao u svom pređašnjem stavu da nema “vojnog rješenja” za zaustavljanje konflikta.\nSpecijalni predstavnik UN-a i Arapske lige za Siriju Ibrahimi će se sjutra u Ženevi sastati sa zamjenicima šefova američke i ruske diplomatije, Williamom Burnsom i Mihailom Bogdanovom. Posljednji su se put njih trojica sreli u decembru, bez naročitih rezulata, jer Rusija i dalje kako je to i juče ponovila pozdravljajući Asadov istup, podržava režim sirijskog predsjednika.\nRusija je do sada uz Kinu odbijala bilo kakavo međunarodno miješanje u građanki rat u Siriji, uključujući i nekoliko rezolucija UN.\nNo, iako i dalje formalno podržavaju Asada krajem decembra je bilo indikacija da se u Rusiji priremaju za mogući odlazak Asada sa vlasti.


Obama priznao: Pogriješio sam, podcijenili smo IDIL | Visokoin.com\nObama priznao: Pogriješio sam, podcijenili smo IDIL\nAmerički predsjednik Barack Obama priznao je u nedjelju da su Sjedinjene Države podcijenile činjenicu da bezvlašće u Siriji može iznjedriti opasne militantne grupe poput Islamske države.\nGovoreći na kanalu CBS News predsjednik Obama je Siriju nazvao “Ground Zero za džihadiste diljem svijeta”. “Čelnik naše obavještajne službe Jim Clapper je priznao da su podcijenili događaje u Siriji”, rekao je Obama o direktoru američkih obavještajnih službi Clapperu.\nNa pitanje je li Washington precijenio sposobnosti i volju iračke vojske da se bori protiv militanata, američki predsjednik je odgovorio da je to tačno.\nTi komentari su izrečeni tokom emisije “60 minuta” CBS-a koja će biti emitirana u nedjelju navečer.\nObama je ocijenio da se IDIL jako učvrstio na društvenim mrežama i da u Evropi, Americi, Australiji i muslimanskim zemljama privlači nove pristalice.\nDodao je da je dio rješenja tog problema vojni, koji obuhvaća zračne napade koje izvodi antiteroristička koalicija SAD-a i njihovih saveznika, tokom kojih bi se IDIL-u trebali oduzeti teritorij i sredstva.


Tramp u svojoj "ratnoj sobi" u Floridi kuje planove da se "osveti"? - Telegraf.rs\n27/02/21 | 00:20 ≫ 00:04\nPrema rečima sagovornika, on se nada da će dokazati kritičarima i njegovim simpatizerima da je i dalje "najefikasniji lutkar među Republikancima"\nDonald Tramp i njegova supruga Melanija, Foto: Tanjug/AP\nNekadašnji predsednik Sjedinjenih Američkih Država Donald Tramp, prema tvrdnji tamošnjih medija, sedi u svojoj "ratnoj sobi" u Floridi i planira povratak na političku scenu, ali i "osvetu".\nKako ističe CNN, on često igra golf, a posle završene partije se vraća u njegovu rezidenciju Mar-a-Lago, gde se povlači u svoje odaje, odvojen od supruge i "kuje planove koje se tiču njegovih budućih poteza". Ova TV mreža, pozivajući se na nekoliko izvora bliskih Trampu koji su želeli da ostanu anonimni, otkrili su da je njegov cilj da se 2024. godine kandiduje za predsednika SAD.\nPrema rečima sagovornika, on se nada da će dokazati kritičarima i njegovim simpatizerima da je i dalje "najefikasniji lutkar među Republikancima", a mediji ocenjuju da je vrlo verovatno da će sve podsetiti na to kada se ovog vikenda pojavi na Konferenciji za konzervativne političke akcije (CPAC).\nCNN navodi da je njegov kratkoročni cilj da posmatra sina Donalda Trampa Mlađeg kako se u njegovo ime obraća lojalistima i simpatizerima širom zemlje u sklopu izbora za Senat 2022. godine.\n- Kada se stvari "zahuktaju" u 2022. godini, očekujte da će Donald Tramp Mlađi da bude jako aktivan tokom kampanje - kaže za CNN osoba koja radi sa njim.\nTrampov uticaj na izbore je prema oceni američkih medija sve jasniji iz dana u dan. Nekadašnji senator Dejvid Perdju je u utorak objavio da neće pokrenuti kampanju, iako je već nedavno podneo papire da će to da uradi.\nKako navodi CNN, ova odluka je došla posle njegove nedavne posete Palm Biču, gde je igrao golf sa nekadašnjim prvim čovekom Amerike, otkrio je izvor upoznat sa rasporedom republikanca iz Džordžije.\nRomni o Trampovom uticaju\nTakođe, treba napomenuti da je republikanac Mit Romni, koji je u često kritikovao Trampa, nedavno rekao da će lako osvojiti nominaciju Republikanske stranke za predsednika SAD, ukoliko se ponovo bude kandidovao za ulazak u Belu kuću 2024. godine.\nVideo: Kraj jedne ere: Najkontroverzniji predsednik SAD-a i njegova supruga napustili Belu kuću\nRusija reagovala na potez Bajdena i osudila napad u Siriji: "Kremlj pažljivo prati situaciju"\nMesec dana presednikovanja i pred Bajdenom već teške odluke: Kako je odobren napad na Siriju\nUbijene tri osobe u taverni u Viskonsinu, dve teško ranjene: Utvrđuje se identitet žrtava\nU Severnoj Makedoniji glasali i poslanici zaraženi koronom: Došli kolima Hitne, u skafanderima\n27. februar 2021 | 01:27\nMozete vi Trampa da.....\nTorino preokretom ubacio Romu u problem: "Vučici" sada bliža Evropa preko Evrope\nVenger je predvideo ovo veče pre 12 godina! Čuveni trener Arsenala znao da će doći do Superlige\nUŽIVO: Gašenje Lige šampiona! Siti i Barselona rekli "da", Nemci i Francuzi se odupiru


Boris Tadić: Naša politika je politika rešenja i politika koja daje rezultate\nPredsednik Demokratske stranke i predsednik Srbije Boris Tadić poručio je da je najveći problem Srbije, kao i čitavog sveta, ekonomski problem, i da će od njegovog rešavanja zavisiti i sposobnost države da rešava sve ostale probleme.\nPodnoseći Glavnom odboru Demokratske stranke izveštaj o radu, Boris Tadić je istakao da Kosovo nije najveći problem Srbije jer, ako se pristane na takvo viđenje srpske političke stvarnosti, neće biti moguće rešiti nijedan drugi problem, pa ni sam kosovski.\n"Svaka odgovorna politika u Srbiji danas je sposobna da razume šta su prioritetna pitanja bez kojih nema opstanka i budućnosti. Pitanje ekonomije je centralno pitanje današnjice, jer danas nema nijedne zemlje koja je u stanju da sama funkcioniše, i zato svaka politička odluka koja se donosi u Srbiji mora da uzme u obzir da smo deo sveta", rekao je Tadić i upozorio da Srbija mora izbeći bilo koju meru koja je vodi u "zaostajanje, političku nestabilnost i nemire".\nZato Demokratska stranka, kako je istakao, neće odstupiti od politike da Srbija ima budućnost isključivo u Evropskoj uniji, bez obzira što se i ona trenutno suočava sa unutrašnjim, posebno ekonomskim, problemima.\n"Maksima koje se držim u životu je: ako želite da vidite dugu, morate da istrpite kišu. Ovih dana pada kiša, ali sigurno će doći i duga", poručio je predsednik Tadić.\n"Pitanje Kosova ne može se rešiti ukoliko je zemlja ekonomski oslabljena, ukazao je Boris Tadić i dodao:\n"Sa snažnim rešavanjem ekonomskog problema rešava se i kosovsko pitanje, a samo rešavanje kosovskog ne može rešiti ekonomske probleme u zemlji".\nTadić je ponovio da će se drugi talas krize iz evrozone naredne godine preliti i na Srbiju i da je zato neophodno blagovremeno reagovati iskorišćavanjem svih unutrašnjih resursa i privlačenjem investicija, i poručio da svi koji obećavaju u 2012. blagodeti i berićet ne govore istinu jer sledeća godina ne može biti razvojna.\n"U svim domenima nemoguće je zamisliti da politika bude uspešna bez integracije u EU, zato od vas tražim podršku za tu politiku kako bismo kasnije dobili i podršku građana, jer uveren sam da je to jedini pravac u kojem možemo da idemo", kazao je Tadić.\nOn je, međutim, istakao da insistiranjem na ekonomskim temama i sa njima blisko povezanim pitanjem evrointegracija, ne želi da zanemari nijedno drugo nacionalno pitanje, ali da želi da postavi listu prioriteta.\nNova budžetska politika će, kako je najavio, biti usmerena na to da se smanje izlišni troškovi i da se oni preusmere u investicije i razvoj infrastrukture.\nBoris Tadić je podsetio da je takva politika već dala rezultate koji su vidljivi na novim mostovima i kilometrima autoputa, a njeno dejstvo na kvalitet života građana biće u pravoj meri vidljivo tek u budućnosti.\n"Verujem da imamo podršku građana za politiku praktičnih rešenja i politiku koja daje rezultate", rekao je Tadić, i naglasio da sadašnja vlada ne gradi samo infrastrukturu, već i institucije, na čemu su joj priznanje odale sve članice EU.\n"Nikada nismo dobili tako pozitivne ocene kao u proteklih nekoliko meseci iz Evropske komisije. Te ocene ne dajemo mi sami. Srbija iz jednog jedinog razloga nije dobila status kandidata i to je dijalog sa Prištinom, posebno pitanje regionalnog predstavljanja Kosova", objasnio je Tadić.\nBoris Tadić je naglasio da je Demokratska stranka uvek tragala za rešenjem konflikata, pa i problema KiM, i podsetio da je premijer Zoran Đinđić svojevremeno predlagao podelu Kosova, što danas najveći deo međunarodne zajednice ne bi podržao, pa ni Rusija.\nSrbija, međutim, i dalje po pitanju Kosova nastupa onako kako je predlagao Zoran Đinđić — idući u susret rešenju a ne tako što pasivno čeka rešenje.\nPredsednik Tadić je još jednom naglasio da je nemoguće rešiti problem Kosova, a da Srbija ne postane članica EU, jer članice EU odlučuju šta će biti na Kosovu.\n"Da bismo rešili problem Kosova, moramo da imamo plan, i plan imamo. Ne treba nam preokret u politici, kao što predlažu LDP i SPO kalkulišući uoči sledećih izbora, a ne zato što žele da reše problem", rekao je Tadić.\nOn je podsetio na četiri tačke koje, uz nepriznavanje nezavisnosti Kosova, vidi kao osnov za rešenje kosovskog problema: specijalne garancije za Srbe južno od Ibra, zaštita državne i građanske srpske imovine, poseban status za manastire i svetinje i specijalno rešenje za sever.\n"To je politika odgovorne zemlje koja razume političke procese u svetu i koja razume da njene odluke moraju da budu stavljene u kontekst svetske politike. Kada bismo mogli sami da rešimo problem, bili bismo bogovi. Pošto nismo bogovi, već samo obični ljudi, i našu politiku moramo staviti u kontekst sveta sa kojim smo povezani", rekao je Tadić.\nPolitika "i EU i Kosovo" nije rigidna, a odustajanje od bilo kojeg njenog pola bilo bi naivno ili opasno.\n"Naivna je politika koja predlaže odustajanje od legitimnih interesa države, ali je ona koja pitanje Kosova stavlja iznad života ljudi — opasna", naglasio je predsednik Tadić.\nOn je istakao da je nemoguće rešenje tražiti u okviru Ahtisarijevog plana, jer on Srbima na severu Kosova daje manja prava od onih koja uživaju trenutno, ali i zato što bi time Srbija odustala od svojih principa i legitimnih interesa i pokazala da je i u budućnosti spremna da čini takve ustupke.\nSa druge strane je, kako je upozorio, opasna i politika zamrzavanja konfikta, "jer je kukavička i nerealistična i sa stanovišta logike je politika koja vodi u poraz".\n"One koji predlažu zamrzavanje konflikta i udaljavanje od EU u ime Kosova, treba stalno pitati uz čiju ćemo pomoć odbraniti naše interese na KiM. One koji predlažu Ahtisarijev plan treba pitati kako će Srbi na severu KiM da odustanu od prava koja imaju i svedu se na nivo prava koja im nudi Ahtisarijev plan", objasnio je Tadić.\nPlan koji sada sprovodi Vlada Srbije, prema njegovim rečima, nije izdajnički, iako njegovom realizacijom niko neće dobiti sve, a nezadovoljnih će biti i u srpskom i u albanskom narodu.\n"Naš predlog podrazumeva, ne podelu, već da se pronađe odgovor na realnost na Kosovu — jedna je albanska a jedna je srpska, i uveren sam da je plan koji imamo ostvarljiv", kazao je Tadić.\nOsvrćući se na ambicije političkih oponenata Demokratske stranke, predsednik je podsetio da je vlada u kojoj je svojevremeno učestvovala Srpska radikalna stranka, odnosno današnji lideri Srpske napredne stranke, napravila javni dug od 120 odsto bruto domaćeg proizvoda.\n"Promene su i promene na gore i promene mogu biti ponovno zaduženje od 120 procenata", rekao je Boris Tadić.\nKomentarišući poruke koje se upućuju iz Demokratske stranke Srbije, Tadić je konstatovao da je apsurno da pretenzije na državno kormilo imaju oni koji su za sobom ostavili toliko velikih afera.\n"Ne postoji nijedna vlada iz prošlosti koja nam nije ostavila problem, jedina vlada koja nije stvarala probleme bila je vlada Zorana Đinđića i zbog toga je smrtno stradao", rekao je Tadić.\nSrbiji je, kako je istakao, potreban kontinuitet promena, i to promena koje će društvo menjati u realnom vremenu, u skladu sa kretanjima na međunarodnoj areni.\n"Samo ako se ponašamo kao inteligentno društvo koje je u stanju da se prilagodi novim okolnostima možemo da opstanemo", rekao je Tadić, poručujući stranačkim kolegama da nije uvek zadovoljan spremnošću DS da se menja i prilagođava novim okolnostima.\nBoris Tadić je objasnio da je vlada danas u poziciji da donosi odluke koje nisu popularne, jer veruje da su one u korist građana, i da će se njihovo blagotvorno dejstvo pokazati u budućnosti.\n"Danas svi u svetu kreiraju promene, a promene ne donose političke kukavice, ni na političkoj sceni, ni u Demokratskoj stranci. Promene ne donose oni koji ne smeju da se izjasne šta bi sa barikadama na severu Kosova. Promene ne donose oni koji ne smeju da kažu da li bi završili saradnju sa Haškim tribunalom", istakao je Tadić aludirajući na politiku nekih opozicionih stranaka.\nPredsednik Tadić je rekao da je u prošloj vladi Demokratska stranka zatražila od svog koalicionog partnera DSS-a odlučniji obračun sa organizovanim kriminalom, ali da je odbijena sa obrazloženjem da je to opasno.\n"Kada smo ih izbacili iz vlade, postali smo ratnici u borbi protiv organizovanog kriminala", istakao je Tadić.\nPrema njegovim rečima, odnos prema radu je suštinska promena i najveća i najdublja reforma koja mora da se sprovede u Srbiji.\n"I kada posrnemo — ustaćemo, i ako ne dobijemo kandidaturu i datum danas — dobićemo sutra, da smo odustali devedesetih godina, nikada se ne bi desio Peti oktobar. I kada mislite da vam je teško, da ste sami i kada mislite da je sve izgubljeno, to je upravo onaj trenutak kada stvari kreću nabolje. Uslov je da verujete u ono što radite i da preuzimate rizike", objasnio je predsednik Boris Tadić.\nNaziv: Demokratska stranka\nAdresa: Krunska 69\nIme: Veb redakcija DS\nekonomija, politika, rezultati, integracije, ds, eu, demokratska stranka, izbori 2012, boris tadic, kosovo\nSaopštenje Centra za evroatlantske studije (CEAS) - Dijalog o Kosovu je Srbiji odavno potreban\nCentar za evroatlantske studije iz Beograda (CEAS) u načelu pozdravlja poziv predsednika Srbije... Više...\nJavnobeležnička komora Srbije primljena je u članstvo Saveta notarijata Evropske unije (CNUE)... Više...\nEvropska Unija je u saradnji sa Ministarstvom trgovine, turizma i Telekomunikacija Srbiji posvetila... Više...\nq: 19 - t: 0.04208 sec


O klubu – FK DIF\nFudbalski klub Dif osnovan je 2014. kao produžena organizaciona celina škole fudbala Dif. Opredeljenje i misija fudbalskog kluba Dif je da svojim načinom rada odgovori na aktuelna dešavanja u praksi u radu sa najmlađim uzrastom fudbalera. Fudbalski klub Dif je deo šire organizacione celine pod nazivom ‘’CENTAR ZA FUDBALSKE TALENTE’’ koji pored ovoga ima i školu fudbala Dif, Ženski fudbalski klub Dif , Skauting tim Dif i program za individualno usavršavanje fudbalera.\nCilj (stručnog tima) je da se zadovolje osnovne biološke, psihološke i sociološke potrebe dece od 12 do 16 godina za pokretom i druženjem kroz fudbalsku igru formiranjem pravilnog shvatanja fudbalskog sporta i fer-pleja, kao i trajno podsticanje dece da fudbalske aktivnosti postanu deo njihovog svakodnevnog života. Akcenat u radu sa ovom populacijom dečaka i devojčica je usmeren ka osnovnim znanjima i sposobnostima koje se ogledaju u usvajanju tehničko-taktičkih veština (sa i bez lopte) kao i razvoju intelektualnih sposobnosti koje se ispoljavaju kroz rešavanje situacija koje se pojavljuju u veoma dinamičnoj fudbalskoj igri.\nTreneri su stručni, motivisani i vredni profesori fudbala sa Fakulteta sporta i fizičkog vaspitanja. Oni su u obavezi da budu zahtevni (kako bi svaki pojedinac napredovao), principijelni i disciplinovani i svojim primerom predstavljaju uzor mladim fudbalerima i fudbalerkama. Ovaj talentovani tim stručnjaka – trenera fudbala, prenosi svoja znanja i iz oblasti koje su direktno vezane za fudbalsku igru i to iz: tehnike fudbala, taktike fudbala, fizičke pripreme, psihologije i pedagogije u fudbalu, …\nTreninzi se održavaju svaki dan (broj treninga je prilagođen uzrastu) na travnatom terenu Fakulteta sporta i fizičkog vaspitanja u Košutnjaku u prepodnevnim časovima 8h i poslepodnevnim časovima 15h. Trajanje treninga je takođe prilagođeno uzrastu, a u proseku jedan trening traje 90 minuta.\nNa početku i na kraju takmičarske sezone Stručni tim FK Dif organizuje motorička i funkcionalna testiranja, kao i testiranja specifičnih fudbalskih veština sa loptom za pojedince koji su zainteresovani za takav vid praćenja napredka.\nPojedinci (po preporuci trenera i Stručnog tima za procenu talentovanosti) su pod posebnim režimom rada u cilju bržeg i kvalitetnijeg napredka. Dodatni treninzi za ovu grupu igrača se održavaju dva puta nedeljno.\nRukovodioci i treneri „Fudbaskog kluba DIF“ organizuju u toku godine jednom ili više puta kamp i pripreme igrača van trenažnog centra. Takođe, da bi obogatili sadržaje rada organizujemo i susrete sa afirmisanim akterima fudbalske igre među kojima se ističu treneri i igrači naših reprezentativnih selekcija i najistaknutiji pojedinci naša dva najveća kluba. U obavezi smo da našim članovima obezbeđujemo posete fudbalskim institucijama (stadioni, kuća fudbala FSS, trofejne sale, muzeji…).


RTS :: Za inovativna rešenja srpskih kompanija 2,45 miliona evra\nEkonomija Za inovativna rešenja srpskih kompanija 2,45 miliona evra\npetak, 08. dec 2017, 13:02 -> 13:18\nZa inovativna rešenja srpskih kompanija 2,45 miliona evra\nBespovratna sredstva, čak 2,45 miliona evra, dobilo je 25 kompanija u Srbiji koje su imale najbolje inovacione projekte.\nSredstva kompanijama dodelio je Fond za inovacionu delatnost kroz dva programa – Program ranog razvoja i Program sufinansiranja projekata.\nU okviru Programa ranog razvoja, koji je namenjen preduzećima u ranoj fazi, bespovratna sredstva su odobrena za 20 inovacionih projekata u ukupnom iznosu od 1,45 miliona evra, a kompanije su dobile do 80.000 evra.\nMinistar za inovacije i tehnološki razvoj Nenad Popović rekao je da je razvoj inovacija i digitalne ekonomije prepoznat kao jedan od strateških prioriteta Srbije.\nPopović je istakao da Vlada Srbije želi da razvija ekonomiju zasnovanu na znanju i da je namera Vlade da podrži razvoj inovacionog preduzetništva, kroz jačanje veze između nauke i privrede i finansijsku pomoć za osnivanje novih i jačanje postojećih inovacionih kompanija.\n"Sledeće godine biće opredeljen mnogo veći budžet za inovacije", rekao je ministar i dodao da će sledeće godine biti realizovani programi za izgradnju inovacione infrastrukture u gradovima širom Srbije.\nPosebno je podvukao značaj programa razvoja ženskog inovacionog preduzetništva.\nGradski menadžer Goran Vesić naveo je da sama činjenica što je Vlada Srbije izabrala ministra za inovacije i tehnološki razvoj govori koliki se značaj pridaje inovativnoj delatnosti.\n"Mi kao lokalna samouprava nemamo puno nadležnosti kada je u pitanju ova vrsta delatnosti, ali smo preduzeli određene korake da podstaknemo kompanije da krenu sa novim poslom", rekao je Vesić.\nPodsetio da je Grad Beograd, zajedno sa Ministarstvom prosvete, Univerzitetom Beograd, obnovio Naučno-tehnološki park, te da u njemu danas rade 54 kompanije sa 650 IT inženjera.\n"Kada se stvari postave na pravi način, kada se ljudima da šansa onda je moguće da se stvari razvijaju", naglasio je Vesić i dodao da se nada da će Grad Beograd ubuduće moći da izdvoji više sredstava.\nNa ovogodišnji javni poziv Fonda za inovacionu delatnost, koji je završen 1. septembra, prijavilo se 237 kompanija, od čega je 137 za Program ranog razvoja i 100 za program sufinansiranja inovacija.\nDirektor Fonda za inovacionu delatnost Ivan Rakonjac rekao je da ovogodišnje interesovanje pokazuje da u Srbiji ima inovacionog potencijala, a da finansijska podrška kroz dva programa daje priliku preduzećima da smanje rizik razvoja novih proizvoda i ostvare vidljive rezultate u rastu svog poslovanja.


U SUBOTU DERBI SA PARTIZANOM - Glas Šumadije\nNaslovna > Društvo > U SUBOTU DERBI SA PARTIZANOM\n25/04/2019 379Ostavi komentar na U SUBOTU DERBI SA PARTIZANOM\nU derbiju četvrtog kola Super lige Srbije, vaterpolisti Radničkog dočekuju ekipu Partizana, u subotu, od 19.30 časova, na zatvorenom bazenu Sportskog centra „Park“.\nKragujevčani su u prvom susretu napravili podvig, savladavši „crno-bele“ na „Banjici“ (10:9), a nadaju se da će na svom bazenu doći do novih bodova i tako prirediti svojoj publici još radosti, kao u susretu sa Crvenom zvezdom kada su slavili sa 13:12.\nOčekujemo veoma tešku utakmicu, prevashodno zbog njihove želje da nam se revanširaju. Svaka utakmica je za nas novi test. Ovom prilikom želim da pozovem publiku da dođe u što većem broju, da bude naš vetar u leđa, kao što je to bila u pobedi nad Crvenom zvezdom, kazao je Jovan Tanasijević, juniorski reprezentativac Srbije iz redova Radničkog.\nZa razliku od Kragujevčana, Beograđani još uvek nisu osigurali plej-of, pa će im to u ovom duelu biti još jedan od motiva.\nVelika je stvar što smo dobili Partizan na „Banjici“. Svakako će doći ovde sa motivom da nas dobiju, jer im trebaju bodovi da za plej-of. Partizan je najtrofejniji srpski klub i uvek nam je veliki izazov da igramo sa njima. Imaju iskusne igrače i dobrog trenera, uvek su na visokom nivou i pokušavaju da nametnu svoj tempo igre. Nadamo se da ćemo mi biti na svom nivou i da ćemo još jednom odneti ponudu, rekao je još jedan član mlađih reprezentativnih selekcija Srbije iz ekipe Radničkog, Luka Pljevančić.\nRuski internacionalac, Ivan Gusarov, trenutno je vodeći strelac Superlige sa 20 golova i svakako jedna od najvećih uzdanica trenera Uroša Stevanovića.\nOčekujem dobru utakmicu i nadam se da ćemo ponovo pobediti Partizan, kao što smo to uradili u Beogradu. Partizan je veliki protivnik, svaka utakmica sa njima je teška, ali i mi imamo svoje adute i verujemo u pobedu, zaključio je Gusarov.\nUlaznice za ovaj meč su u prodaji, na info pultu zatvorenog bazena, po ceni od 150 dinara.\nTagovi: Ivan Gusarov KVK Radnički Luka Pljevančić\nDNEVNIK U DOBA KORONE: UDARNIČKI KAČAMAK ZA URANAK OD KUĆE, JAVLJA VUČIĆ VIŠE NIJE „VRUĆE”\nORUŽARIMA NI JEDAN ZAHTEV NIJE ISPUNJEN


Sputnjik saznaje: Neviđene gužve ispred „Torlaka“, kapije zatvorene oko podneva /video, foto/ - Sputnjik Srbija\n13:36 15.07.2020 (osveženo 13:49 15.07.2020) Preuzmite kraći link\nTome svedoče i snimci koji su se pojavili na društvenim mrežama, na kojima se vidi da su redovi dugački po nekoliko stotina metara.\nKako Sputnjik saznaje, građanima je juče preporučeno da dođu u pola 7 ujutru, iako se kapije Instituta otvaraju za testiranje u 8. Jutros u pola 7 desetine ljudi već je čekalo na trotoaru ispred „Torlaka“, a onima koji su došli posle pola 12 rečeno je da se vrate.\nJutros je već oko pola sedam formiran red ispred ulaza u „Torlak“, kad je bilo više desetina građana.\nSituacija sa virusom korona u Srbiji je nepovoljna već danima. Beleži se skok broja novoobolelih, pa je pritisak na zdravstveni sistem ogroman.\nJutros oko pola 7 već je formiran red ispred Instituta „Torlak“, u kome je bilo više desetina ljudi


Mogući predsednik Češke vidi razloge da se Česi plaše Rusije | Novinska agencija Beta\nSVET | 14.01.2018 14:25 > 14.01 14:53\nMogući budući predsednik Češke, akademik Jirži Drahoš, izjavio je danas da Češka ima razloga za strah od Rusije, jer je za Rusiju NATO u kojem je i Češka, po ruskoj vojnoj doktrini neprijatelj.\n"Češka sigurno treba da se plaši Rusije. Setimo se samo toga da ruska vojna doktrina na NATO gleda kao na glavnog neprijatelja. Mi smo deo NATO. Može se zaključiti da će ruske službe delovati tako da unesu razdor u NATO, razdor medju saveznike", kazao je Drahoš u razgovoru za češki javni radio servis Radiožurnal.\nDrahoš koga čeka drugi krug izbora za predsednika Češke 26. i 27. januara i duel sa favoritom prvog kruga, dosadašnjim predsednikom Milošem Zemanom, izrazio je bojazan da će se neke strane obaveštajne službe, a konkretno ruska, angažovati u kampanji pred drugi krug glasanja jer im je u interesu da na čelu Češke ostane proruski Zeman.\n"Ubedjen sam da izvesne strane službe, recimo ruska sigurno, imaju interes da predsednik ostane Miloš Zeman. Ne mogu ništa da dokažem, naravno. Bezbednosna informativna služba je u svom godišnjem izveštaju i u nizu saopštenja dopustila da tako nešto može da se dešava kod nas", rekao je Drahoš.\nKandidat za predsednika je ocenio da Češka treba da trguje s Rusijom i Kinom jer to čine i sve druge i velike članice Evropske unije, a za ukidanje sankcija Rusiji je kao uslov postavio povratak Krima Ukrajini.\n"Za ukidanje sankcija Rusiji morao bi da nestane glavni razlog zašto su uvedene, a to je aneksija dela teritorije Urajine od strane Rusije", rekao je Drahoš češkom radiju.\nDrahoš koji važi za proevropskog kandidata, upozorio je da se ne slaže s tim da Brisel nameće Češkoj izbeglice po kvotama i protiv toga je što se EU sprema da novčano kazni Češku ukoliko ne prihvati izbeglice.\n"Ne umanjujem značaj islamskog terorizma. To je problem sa kojim će se svet boriti još dugo. Dosledno pričam isto. Odbijam kvote. Kažem, pomozimo tim ljudima u njihovim zemljama, u Africi da nemaju motivaciju da krenu čamcima preko Sredozemnog mora. A i finansijski, ali ne mislim da treba da upumpavamo tamo pomoć preko njihovih korumpiranih političara. Imamo nevladine organizacije, dobrovoljce, lekare, uživaju ugled na Bliskom istoku i to bi trebalo da iskoristimo", kazao je Drahoš.\nMogući predsednik Češke, ako krajem januara porazi sadašnjeg predsednika Zemana, naglasio je da mu smeta navika Čeha da "neprestano kukaju" šta im sve Brisel navodno nameće, a istovremeno u Briselu ne kažu šta žele.\n"Često su to neke priče o krivim krastavcima ili ravnim bananama, a ne govorimo uopšte kakav značaj ima za nas članstvo u EU. Ne samo finansijski, nego i za bezbednost. Mi ne govorimo uopšte u Briselu šta mi hoćemo. Kada smo mogli da dogovorimo izuzetak od evra kao Danska nismo. Kada smo mogli da ugovorimo izuzetke iz migracijskih kvota, bili smo preglasani, ali mogli smo da nastupamo s boljom taktikom", rekao je Drahoš.\nU prvom krugu tek drugih direktnih izbora predsednika Češke 12. i 13. januara, Drahoš je osvojio 26,6 odsto glasova, ali za drugi krug može da računa na još oko 30 odsto glasova jer su ga podržali neuspešni liberalni proevropski kandidati iz prvog kruga.\nPredsednik Miloš Zeman, jasni favorit, osvojio je 38,56 odsto glasova, iako se očekivalo da bi možda mogao da pobedi već u prvom krugu.


Putin neće prisustvovati godišnjici iskrcavanja u Normandiji - Sputnjik Srbija\n13:09 12.04.2019 (osveženo 13:15 12.04.2019) Preuzmite kraći link\nPredsednik Rusije Vladimir Putin ne planira da učestvuje na manifestaciji u Francuskoj 6. juna, posvećenoj 75. godišnjici iskrcavanja saveznika u Normandiji, saopštio je portparol šefa ruske države Dmitrij Peskov.\nPutin sa nordijskim liderima razgovarao o saradnji na Arktiku\nPre pet godina Vladimir Putin je boravio u Francuskoj na 70. Godišnjici obeležavanja iskrcavanja saveznika. U okviru tih događaja on je razgovarao sa tadašnjim predsednikom SAD Barakom Obamom.\nAktuelni predsednik SAD Donalda Tramp, kako javljaju američki mediji, saopštio je da će posetiti Normandiju kako bi učestvovao na toj manifestaciji.\nPodsetimo, savezničke snage su počele iskrcavanje na severu Francuske u Normandiji 6. juna 1944. godine, otvorivši „drugi front“ protiv nacističke vojske u Evropi. Iskrcavanje je bilo najveća desantna operacija u istoriji.


Hapšenja radikalnih militanata u Turskoj - iBalkan.net\nHapšenja radikalnih militanata u Turskoj\nISTANBUL: objavljeno u kategoriji “Vijesti, Region” 11. 11. 2017. 09: 22…Hapšenja radikalnih militanata u Turskoj… Turske vlasti uhapsile su više od 100 navodnih pripadnika Islamske države u velikoj operaciji u blizini Ankare…\nPripadnici policije u Turskoj uhapsili su blizu 100 osoba, za koje se smatra da su povezane sa militantnom organizacijom “Islamska država”, prenijeli su turski mediji.\nDanas su brojne agencije prenijela da je policija u Istanbulu izvršila simultane operacije u nekoliko okruga u Turskoj i da su tom prilikom uhapšene 82 osobe sa stranim državljanstvom.\nI, pored toga, agencija prenosi da je zbog istih sumnji u južnoj provinciji Adana privedeno 11 sirijskih državljana.\nPrvo je u Ankari uhapšeno više od 170 osoba, takođe osumnjičenih za povezanost sa “Islamskom državom”, prenosi AP.\nMediji su objavili da su prvo izdati nalozi za hapšenje ukupno 245 osoba osumnjičenih za veze sa Islamskom državom, uhapšena je 101 osoba a za ostalima se i dalje traga. Anadolija piše da u operaciji učestvuje 1.500 policajaca.\nPolicija je bila na 250 adresa širom turske prestolnice, a tokom operacije su zaplenjeni dokumenti povezana sa džihadističkom organizacijom.\nPoslije toga, mjere bezbjednosti su pojačane a vlasti često hapse navodne teroriste.\nTurska je bila meta nekoliko napada, za koje se odgovornim smatraju militanti “Islamske države”, uključujući oružani napad u Istanbulu 31. decembra prošle godine, u kojem je naoružani napadač ubio 39 osoba.\nHapsenja İstanbul militanat radikalni militanati Turska\nOVIH DANA Kinezi “klonirali” BMW Isetta model iz 1955\nJelena Karleuša, svjetski mediji pišu zbog jednog njenog tvita


U Lameli uvedena B zona parkiranja - Boom93\nKako iz ovog preduzeća napominju, B zona je pre svega namenjena građanima koji žive na toj lokaciji, a za sve ostale vozače to je brza zona u kojoj mogu da se zadrže najviše dva sata.\nU B zoni cena započetog časa parkiranja je 60 dinara, vreme parkiranja je ograničeno na dva sata, a stanarska parking karta na mesečnom nivou iznosi 380 dinara.\nProšle godine u februaru, B zona je uvedena na prve dve lokacije, u Sindjelićevoj ulici (ograđeni parking prostor iza Robne kuće) i u ulici Davorjanke Paunović (kod zgrade “Elektromorave”).\nUvođenjem B zone parkiranja problem građana koji žive u centralnoj zoni grada je rešen, a za sve ostale vozače ovo je zona u kojoj uvek mogu da pronađu slobodno parking mesto, naveli su u ovom preduzeću.\nOznakeB zona JKP Parking servis lamela Parkiranje Požarevac\nApsolutni bezobrazluk i arogancija, vlastodržca-kabadahija!!!\nČisto da se objasni,svaka stambena zgrada ima zemljište na kome se nalazi i još zemljište koje predstavlja dvorište ili ti “okućnicu”!\nVlasnici stanova su apsolutni vlasnici i stanova i pomenutog zemljišta (zakon o svojini),to znači da lokalna samouprava de facto i de jure krši pomenuti zakon i nezakonito stiče materijalnu korist na štetu vlasnika stanova i zemljišta! I na sve ove činjenice Tužilaštvo i Policija ćute i prave se mrtvi umesto da postupaju po službenoj dužnosti i pohapse sve vlastodržce!


16/12/2019 17/12/2019 deblokada\nIako Republika Srpska nema zakon kojim bi se proslavljao 9. januar kao “Dan RS”, srpski zvaničnici tvrde da će se taj datum “obilježiti” isto kao i ranijih godina.\nNajavila je za 9. januar “centralni događaj svečani defile i akademija”, te prijemi uoči i nakon tog datuma.\n-Sve će biti isto, kao što je bilo i ranije – ustvrdila je ona.\nUstavni sud Bosne i Hercegovine je krajem marta osporio Zakon o Danu RS, odnosno 9. januar kao “dan RS”.\nTo praktično znači kako 9. januar ne može biti obilježen kao “dan RS”.\nCvijanović je danas u Bijeljni otvorila Sajam domaćih proizvoda “Naše je bolje”, na kojem učestvuje više od 90 izlagača iz tog bh.entiteta. Cilj manifestacije je, kaže, jačanje svijesti građana da je domaći proizvod najbolji.\n← Općina Novo Sarajevo u 2019. realizirala oko 100 projekata\nU ‘Elektroprivredi RS’ otpuštanje više od 1.000 radnika →


Tanjug 30. jula 2021. 08:22\nPODGORICA – Proizvodnja u nikšićkoj železari „Toščelik“, koja je trebalo da bude obnovljena 4. avgusta, ponovo je odložena, ali ovaj put na predlog crnogorske vlade, saznaje Dan.\nNa sastanku predstavnika Ministarstva ekonomskog razvoja, izvršnog direktora Železare Erkuta Alkaje i sindikalaca fabrike, održanom u sredu u Podgorici, načelno je dogovoreno da se obnavljanje proizvodnje odloži do 5. oktobra.\nDo tada će oko 270 radnika „Toščelika“ primati, kao i prethodnih nekoliko meseci, 90 odsto od zarade, ali će im Alkaja garanciju za to dati tek 4. avgusta kada je Železara, prema ranijim dogovorima, trebalo da počne sa radom.\n“Toščelik“, koji je deo turskog industrijskog giganta „Tosjali grupa“, zbog nerentabilne proizvodnje i nepovoljnih uslova na tržištu, obustavio je proizvodnju u nikšićkoj Železari u martu.\nZaposleni su tada poslati na prinudne odmore, ali su plate korigovane nakon sastanka koji je u maju održan u Železari uz prisustvo ministra Jakova Milatovića, koji je obećao da će o sudbini fabrike pregovarati sa vlasnicima „Tosjali grupe“.\nDva meseca kasnije, turski investitor je u pregovorima sa vladom zatražio pomoć za pokretanje proizvodnje u vidu godišnjih subvencija koje bi iznosile od pet do šest miliona evra. Milatović je tada izjavio da su ti zahtvi neprihvatljivi, ali da će nastaviti pregovore u cilju pokretanja proizvodnje u fabrici čelika.\nKako saznaje Dan, sadašnje odlaganje početka proizvodnje Milatovićev resor želi da iskoristi za dodatne pregovore sa turskim investitorom, ali i njihovom vladom i ministarstvom za industriju, te ambasadom te zemlje u Crnoj Gori.\nNa sastanku od pre dva dana predočeno je navodno i da je za Železaru zainteresovana jedna poljska firma koja je o tome obavestila Ministarstvo za ekonomski razvoj. Kako je Železara u stopostotnom vlasništvu „Toščelika“, o toj opciji isključivo će odlučivati turski investitor.\nNakon više neuspelih privatizacija, nekadašnji industrijski gigant Nikšića i Crne Gore prodat je iz stečaja 2012. godine, a za njegovu imovinu „Toščelik” je platio 15,1 milion evra. Tada su obećali godišnju proizvodnju od skoro 400.000 tona čelika i obrt od pola milijarde evra, investicije za tri godine od 35 miliona i u poslednjoj do 550 radnika.\nMeđutim, tokom poslednjih devet godina proizvodnja u Železari je bila na minimalnom nivou, broj radnka jedva dovoljan i za taj obim rada, a napravljeni su gubici od oko 48 miliona evra, piše Dan.